**Anexa privind „Cerințele noului sistem informatic BUGET\_NG”**

***Cuprins***

[I. Sumar cerințe funcționale 3](#_Toc135395364)

[1.1 Transformarea digitală 3](#_Toc135395365)

[1.2 Proiectarea sistemului informatic eBUGET\_NG 3](#_Toc135395366)

[II. Aspecte de flux informațional pentru eBUGET\_NG conform cadrului normativ în vigoare.. 5](#_Toc135395367)

[2.1. Sumarul privind etapele principale de pregătire, aprobare, actualizare a bugetului și monitorizare a programelor bugetare și a programului de investiții publice 5](#_Toc135395368)

[2.2. Bugetele care urmează să fie gestionate în sistemul informatic eBUGET\_NG conform Legii nr. 500/2002, cu modificările și completările ulterioare: 12](#_Toc135395369)

[III. Structura sistemului informatic eBUGET\_NG în etapele principale de pregătire, aprobare, actualizare a bugetului și monitorizare a programelor bugetare și a programului de investiții publice 13](#_Toc135395370)

[3.1. Funcționalități cuprinse în eBUGET\_NG. Acesta trebuie construit ca un sistem flexibil pentru a corespunde scopului pentru care a fost creat. 13](#_Toc135395371)

[3.1.1. Funcționalitate 1 – Pregătirea proiectului de buget la nivelul OPC 13](#_Toc135395372)

[3.1.2. Funcționalitate 2 – Elaborarea proiectului de buget 13](#_Toc135395373)

[3.1.2.1. Bugetul CASH 15](#_Toc135395374)

[3.1.2.2. Buget pe programe 16](#_Toc135395375)

[3.1.2.3. Programul de investiții publice (PIP) 19](#_Toc135395376)

[3.1.2.4. Formulare de Fonduri Externe (Ne)rambursabile 21](#_Toc135395377)

[3.1.2.5. State funcții 23](#_Toc135395378)

[3.1.3. Funcționalitatea 3 - M-uri 24](#_Toc135395379)

[3.1.3.1 Modificare buget CASH 24](#_Toc135395380)

[3.1.3.1.1. În cazul în care OPC sunt din APC 25](#_Toc135395381)

[3.1.3.1.2. În cazul în care OPC sunt din APL 27](#_Toc135395382)

[3.1.3.2. Modificare buget pe programe 28](#_Toc135395383)

[3.1.3.2.1. OPC este autorizat să actualizeze Fișa programului 28](#_Toc135395384)

[3.1.3.2.2. Acord virare între programe la nivel de MF 28](#_Toc135395385)

[3.1.3.3. Modificare PIP (denumit în continuare „M-uri PIP”) 30](#_Toc135395386)

[3.1.3.4. Modificare proiecte/programe operaționale și alte facilități cu finanțare din Fonduri Externe (Ne)rambursabile (FEN) 34](#_Toc135395387)

[3.1.3.5. Modificare state de funcții (număr de posturi și fond de salarii) 36](#_Toc135395388)

[3.1.4. Funcționalitatea 4 - Monitorizare Buget pe programe 36](#_Toc135395389)

[3.1.5. Funcționalitatea 5 - Monitorizarea Programului de investiții publice 38](#_Toc135395390)

[3.1.6. Funcționalitatea 6 – Interfață pentru elaborarea și monitorizarea balanței fluxurilor financiare în relație cu Uniunea Europeană 40](#_Toc135395391)

[IV. Estimări număr de utilizatori și volum de date 43](#_Toc135395392)

[V. Baza legală. Listă acte normative. 45](#_Toc135395393)

[VI. Glosar abrevieri și acronime 48](#_Toc135395394)

# Sumar cerințe funcționale

## **Transformarea digitală**

Va permite în mod operativ și transparent elaborarea planificării bugetare și actualizării acesteia conform legislației în vigoare.

* Noul sistem informatic eBUGET\_NG, denumit în continuare eBUGET\_NG, va contribui la transparentizarea cheltuielilor publice pentru a permite o analiză de calitate a alocărilor bugetare pe programe și ordonatori principali de credite (OPC) din administrația publică centrală pentru a evidenția abordarea bugetară pe politici publice.
* Prin sistemul informatic eBUGET\_NG se vor gestiona datele și informațiile care reflectă cel mai bine cheltuielile bugetare la nivel de programe pentru predictibilitatea și transparența politicii fiscal bugetare.
* Se va îmbunătăți timpul necesar pentru prelucrarea datelor, generarea rapoartelor, precum și formatul acestora pentru a facilita analiza pe anumite domenii și programe bugetare. Aceste analize sunt destinate identificării priorităților care vor fi finanțate pe orizontul de referință în vederea rezilienței economice la șocuri adverse determinate de mediul intern și internațional.
* Sistemul informatic eBUGET\_NG se aliniază la cerințele jalonului 234 din PNRR care impune implementarea abordării bugetare pe bază de programe, pentru a reflecta utilizarea banilor publici în vederea atingerii obiectivelor și a indicatorilor asociați programului bugetar, respectiv trecerea de la un buget de resurse la un buget de rezultate.

## **Proiectarea sistemului informatic eBUGET\_NG**

În continuare se va prezenta succint, abordarea avută în vedere la proiectarea sistemului informatic eBUGET\_NG.

* Sistemul informatic va integra funcționalități interconectate descrise în continuare, care vor permite o digitalizare complexă a procedurii bugetare.
* Sistemul informatic va fi conceput pentru bugetul cash, bugetul pe programe, programul de investiții publice, Fonduri Externe și State de funcții, care vor funcționa separat.
* Bugetul pe programe se corelează cu bugetul cash în sensul că suma cheltuielilor ce rezultă din însumarea bugetului pe programe al unui OPC trebuie sa fie egală cu bugetul cash al OPC, pe total și în structura clasificației funcțională și economică.
* Sistemul informatic este un sistem care se adresează bugetelor componente stabilite de Legea nr.500/2002 privind finanțele publice, cu modificările și completările ulterioare.
* Bugetul cash este un element necesar pentru întocmirea bugetului general consolidat, pentru calcularea deficitului bugetar și pentru unele lucrări de sinteză, spre ex: Raportul privind situația macroeconomică pentru anul bugetar pentru care se elaborează proiectul de buget, Strategia fiscal-bugetară (SFB).
* Bugetul pe programe este considerat un instrument de eficientizare și prezentare transparentă a cheltuielilor bugetare.
* Structura programului este cea definită de HG nr. 467/2022 privind elaborarea și execuția bugetului pe programe.
* Legătura cu planul strategic instituțional al bugetului pe programe se va face prin nomenclatoare comune de obiective strategice, programe și măsuri.
* SI trebuie să permită preluarea sumelor cu zecimale, afișarea acestora în rapoarte făcându-se cu/fără zecimale, în funcție de decizia business și de tipul de raport efectuat.
* eBUGET\_NG va permite legătura cu alte sisteme informatice, de exemplu FOREXEBUG, deschideri de credite.
* preluarea, validarea, prelucrarea și centralizarea datelor de către OPC de la ordonatorii de credite secundari și/sau terțiari, după caz, pentru:
	+ buget CASH,
	+ buget pe programe,
	+ programul de investiții publice (obiective/proiecte/categorii de investiții),
	+ proiecte/programe operaționale și alte facilități cu finanțare din Fonduri Externe (Ne)rambursabile (FEN),
	+ state de funcții (număr de posturi și fond de salarii).

# Aspecte de flux informațional pentru eBUGET\_NG conform cadrului normativ în vigoare

## **Sumarul privind etapele principale de pregătire, aprobare, actualizare a bugetului și monitorizare a programelor bugetare și a programului de investiții publice**

| **Etapa principală** | **Sumar** |
| --- | --- |
| **Înaintarea către Guvern a limitelor de cheltuieli pentru anul bugetar următor și emiterea scrisorii cadru de către MF. Eventualele modificări ale limitelor de cheltuieli operate de MF în baza prognozelor de toamnă a CNSP și în cazul modificării ulterioare a legislației în domeniu**  | Pentru instituțiile publice analizate, limitele de cheltuieli și, după caz, estimările prevăzute la art. 32 din Legea nr.500/2002, cu modificările și completările ulterioare, se stabilesc cu luarea în considerare a măsurilor cuprinse în rapoartele de analiză a cheltuielilor publice, aprobate de către Guvern.Ministerul Finanțelor va înainta Guvernului limitele de cheltuieli pentru anul bugetar următor, precum și estimările pentru următorii 3 ani, stabilite pe ordonatorii principali de credite. Acestea se aprobă de Guvern.Ministrul Finanțelor va transmite ordonatorilor principali de credite scrisoarea-cadru care va specifica contextul macroeconomic pe baza căruia vor fi întocmite proiectele de buget, metodologiile de elaborare a acestora, precum şi limitele de cheltuieli aprobate de Guvern.Împreună cu scrisoarea-cadru și limitele bugetare se transmit și formularele de buget.Se va ține seama de legătura cu PSI, cel puțin la nivel de nomenclatoare, privind obiectivele strategice și programele asociate.În faza de fundamentare a propunerilor OPC vor fi utilizate formularele de fundamentare a bugetului transmise potrivit scrisorii-cadru. (conform prevederilor Legii privind finanțele publice nr.500/2002, cu modificările și completările ulterioare și Legii privind finanțele publice locale nr.273/2006, cu modificările și completările ulterioare). |
| **Pregătirea propunerilor bugetelor la nivelul OPC-urilor și agregarea lor de către MF, discutarea, modificarea și aprobarea în Guvern a proiectului Legii bugetare, înaintarea proiectului Legii în Parlament și aprobarea acesteia cu eventuale modificări**  | Ordonatorii principali de credite au obligația să depună la Ministerul Finanțelor propunerile pentru proiectul de buget și anexele la acesta, pentru anul bugetar următor, cu încadrarea în limitele de cheltuieli și estimările pentru următorii 3 ani, însoțite de documentații și fundamentări detaliate.Afișarea pe site de către MF a proiectului de buget.Ministerul Finanțelor, pe baza proiectelor de buget ale ordonatorilor principali de credite și a bugetului propriu, întocmește proiectele legilor bugetare și proiectele bugetelor OPC, pe care le depune la Guvern.După însușirea de către Guvern a proiectelor legilor bugetare și de buget, acesta le supune spre adoptare Parlamentului. Bugetele se aprobă de Parlament pe ansamblu, pe părți, capitole, subcapitole, titluri, articole, precum şi alineate, după caz, şi pe ordonatori principali de credite, pentru anul bugetar.Creditele bugetare şi creditele de angajament estimate pentru următorii 3 ani sunt prezentate Parlamentului și publicate în Monitorul Oficial al României.Estimările pentru următorii 3 ani reprezintă informații privind necesarul de finanțare pe termen mediu și nu vor face obiectul autorizării pentru anii bugetari respectivi.Potrivit prevederilor art.43^2 din Legea nr.500/2002, cu modificările și completările ulterioare, ordonatorii principali de credite au obligația stabilirii, pentru fiecare obiectiv/proiect de investiții semnificativ, a creditelor de angajament şi creditelor bugetare pentru anul pentru care se realizează proiectul de buget şi pentru următorii 2 ani, pornind de la nivelul prevăzut în fișa obiectivului/proiectului de investiții pentru perioada respectivă în bugetul anului precedent.MF introduce în aplicație modificările generate de amendamentele aprobate de Parlament.MF elimină anexa privind *Documentul sinteză privind politicile și programele bugetare pe termen mediu ale ordonatorilor principali de credite*, modifică coloanele și specificațiile prevăzute în capul de tabel și revizuiește cuprinsul Anexei nr.3 la bugetul OPC ai bugetului de stat (ex: eliminarea coloanelor aferente execuției anterioare la bugetul cash, înlocuirea termenului ”propuneri” cu termenul ”program”).MF transmite anexele astfel redactate către Parlament pentru a fi atașate la legea bugetului adoptată de Parlament, în vederea trimiteri spre promulgare.După promulgarea legii bugetare de către Președintele României, se procedează la transmiterea acesteia la Monitorul Oficial al României de către Parlament, în vederea publicării.Bugetul aprobat se publică pe pagina web a MF în format PDF și XML.MF transmite către SGG datele bugetare aferente legilor bugetare aprobate conform protocolului încheiat între MF, ANAF și SGG. Ministerele vor opera actualizarea PSI în 14 zile de la aprobarea legii bugetare anuale. |
| **Rectificări bugetare** | Legile bugetare anuale pot fi modificate în cursul exercițiului bugetar prin legi de rectificare, elaborate cel mai târziu până la data de 30 noiembrie. Legilor de rectificare li se vor aplica aceleași proceduri ca și legilor bugetare anuale inițiale, cu excepția termenelor din calendarul bugetar.Legile de rectificare bugetară sunt elaborate cu respectarea regulilor și a condițiilor prevăzute de Legea responsabilității fiscal-bugetare nr. 69/2010, republicată.Într-un an bugetar nu pot fi aprobate mai mult de două rectificări bugetare şi acestea nu pot fi promovate în primele 6 luni ale anului.Prin excepție de la prevederile art.23 alin. (2) din Legea nr. 69/2010, republicată, în cazul înrăutățirii semnificative a prognozei indicatorilor macroeconomici poate fi promovată o rectificare bugetară în primul semestru al anului. |
| **Defalcarea pe trimestre a bugetului aprobat/influențelor determinate de legile de rectificare** | Veniturile şi cheltuielile aprobate prin bugetul de stat, bugetul asigurărilor sociale de stat, bugetele fondurilor speciale, bugetele creditelor externe contractate sau garantate de stat, bugetele fondurilor externe nerambursabile şi bugetele instituțiilor publice autonome se repartizează pe trimestre, în funcție de termenele legale de încasare a veniturilor, de termenele şi posibilitățile de asigurare a surselor de finanțare a deficitului bugetar şi de perioada în care este necesară efectuarea cheltuielilor.Repartizarea pe trimestre a veniturilor şi cheltuielilor aprobate în bugetele prevăzute la alin. (1) se aprobă de către:1. Ministerul Finanțelor: pe capitole de cheltuieli şi în cadrul acestora, pe titluri, la propunerea ordonatorilor principali de credite; pe capitole şi subcapitole la venituri pe titluri de cheltuieli, pentru bugetul asigurărilor sociale de stat şi bugetele fondurilor speciale, la propunerea ordonatorilor principali de credite; pentru sumele defalcate din unele venituri ale bugetului de stat şi pentru transferurile din bugetul de stat către bugetele locale, la propunerea ordonatorilor principali de credite ai bugetele locale, transmise de DGRFP/AJFP;
2. ordonatorii principali de credite, pentru celelalte subdiviziuni ale clasificației bugetare, pentru bugetele proprii și pentru bugetele ordonatorilor secundari de credite sau ale ordonatorilor terțiari de credite, după caz;
3. ordonatorii secundari de credite, pentru bugetele proprii și pentru bugetele ordonatorilor terțiari de credite.

Potrivit Legii responsabilității fiscal-bugetare nr.69/2010, republicată, în termen de 45 de zile de la publicarea legii bugetului de stat şi a legii bugetului asigurărilor sociale de stat în Monitorul Oficial al României, Partea I, Ministerul Finanțelor va publica pe site-ul propriu programarea financiară trimestrială a cheltuielilor bugetului de stat, bugetului asigurărilor sociale de stat şi bugetelor fondurilor speciale, în clasificație economică, pe baza programului trimestrial de colectare a veniturilor bugetare.În acest scop, ordonatorii principali de credite ai bugetului de stat, bugetului asigurărilor sociale de stat şi bugetelor fondurilor speciale vor transmite Ministerului Finanțelor propunerile de eșalonare trimestrială a cheltuielilor, în termen de 15 zile de la publicarea legii bugetului de stat şi a legii bugetului asigurărilor sociale de stat în Monitorul Oficial al României, Partea I.Pe baza programării trimestriale a cheltuielilor şi a programului trimestrial de încasare a veniturilor bugetare, Ministerul Finanțelor va elabora, va aproba şi va publica ținte trimestriale ale cheltuielilor, ale veniturilor şi ale deficitului bugetului general consolidat, precum şi ținte trimestriale pentru cheltuielile de personal ale bugetului general consolidat pentru ordonatorii principali de credite ai bugetului de stat, bugetului asigurărilor sociale de stat şi bugetelor fondurilor speciale.Conform art.21 din Legea privind finanțele publice nr.500/2002, cu modificările și completările ulterioare, pentru asigurarea unei execuții bugetare prudente, ordonatorii principali de credite vor repartiza creditele de angajament şi creditele bugetare după reținerea a 10% din prevederile aprobate acestora. Fac excepție următoarele:1. cheltuielile de personal, inclusiv cheltuielile de personal care se regăsesc în structura altor subdiviziuni ale clasificației bugetare;
2. cheltuielile acordate în bani, de natura asistenței sociale şi asigurărilor sociale, precum şi a contribuțiilor de asigurări sociale aferente, cheltuielile cu bursele acordate din fonduri publice, potrivit dispozițiilor legale în vigoare;
3. cheltuielile cu datoria publică;
4. cheltuielile care decurg din obligații internaționale;
5. sumele alocate ordonatorilor principali de credite din Fondul de rezervă bugetară la dispoziția Guvernului şi Fondul de intervenție la dispoziția Guvernului, care vor fi repartizate integral.

Repartizarea sumelor reținute în proporție de 10% se face în semestrul al doilea, după examinarea de către Guverna raportului semestrial privind situația economică şi bugetară şi a opiniei Consiliului Fiscal cu privire la acesta.Sumele defalcate din unele venituri ale bugetului de stat şi transferurile de la bugetul de stat către bugetele locale, prevăzute la art. 34 alin. (1) din Legea nr.273/2006 privind finanțele publice locale, cu modificările și completările ulterioare, se repartizează pe trimestre de către Ministerul Finanțelor, pe baza propunerilor ordonatorilor principali de credite ai bugetelor locale, transmise de DGRFP/AJFP, în termen de 20 de zile de la data publicării legii bugetului de stat în Monitorul Oficial al României, Partea I. Sumele astfel aprobate se repartizează pe unități/subdiviziuni administrativ-teritoriale de către DGRFP/AJFP. |
| **Evidență modificări curente pe baza actelor normative în vigoare** | Modificarea indicatorilor bugetari pe tipuri de bugete se poate face prin documentul special dedicat modificărilor, în baza prevederilor Legii nr. 500/2002, cu modificările si completările ulterioare, Legii nr.273/2006, cu modificările și completările ulterioare, a legilor bugetare anuale, a legilor de rectificare, precum și în baza altor acte normative prin care au fost aprobate modificări. Modificarea prevederilor programelor bugetare presupune introducerea în volumul şi structura bugetului programului bugetar a modificărilor aprobate în bugetele ordonatorilor principali de credite în condițiile Legii nr. 500/2002, cu modificările şi completările ulterioare, a prevederilor legilor bugetare anuale, precum şi a modificărilor aprobate cu ocazia rectificărilor bugetare.Creditele bugetare și creditele de angajament aprobate pentru un program se pot modifica:1. pe tot parcursul execuției bugetare, de la 1 ianuarie până la 31 decembrie, în următoarele cazuri:
2. suplimentarea bugetului, în cazul în care se suplimentează bugetul ordonatorului principal de credite din Fondul de rezervă bugetară la dispoziția Guvernului şi Fondul de intervenție la dispoziția Guvernului;
3. disponibilizarea la Fondul de rezervă bugetară la dispoziția Guvernului a sumelor care pe parcursul execuției bugetare se constată că se vor economisi;
4. trecerea unei activități de la un ordonator principal de credite la alt ordonator principal de credite;
5. modificarea sumelor aferente proiectelor finanțate din fonduri externe nerambursabile şi rambursabile și bugetului fondurilor externe nerambursabile;
6. modificări efectuate în baza altor acte normative specifice.
7. începând cu trimestrul al III-lea al anului, în cazul virărilor de credite între bugetele programelor, așa cum prevede Legea nr. 500/2002, cu modificările și completările ulterioare;
8. cu ocazia rectificărilor bugetare ce se aprobă în timpul exercițiului bugetar.

Sumele defalcate din unele venituri ale bugetului de stat pentru finanțarea cheltuielilor bugetelor locale se pot modifica, prin actualizarea programului bugetar, în următoarele cazuri:1. suplimentarea sumelor din Fondul de rezervă bugetară la dispoziția Guvernului;
2. suplimentarea/diminuarea sumelor prin modificări din acte normative;
3. modificări între trimestre la solicitarea DGRFP/AJFP;
4. majorarea/diminuarea sumelor aprobate la nivelul fiecărui județ prin alocarea/trecerea de la/la titular venituri (90) către/de la județe;
5. diminuarea sumelor aprobate la nivel de județ ca urmare a disponibilizării la Fondul de rezervă bugetară la dispoziția Guvernului a sumelor care pe parcursul execuției bugetare se constată că nu mai pot fi utilizate;
6. cu ocazia rectificărilor bugetare ce se aprobă în timpul exercițiului bugetar.
 |
| **Modificarea și monitorizarea programelor bugetare** | Monitorizarea execuției programelor bugetare presupune urmărirea execuției programelor bugetare şi raportarea semestrială şi anuală a execuției programelor bugetare.Ordonatorii principali de credite au obligația să întocmească şi să anexeze la situațiile financiare anuale rapoarte anuale de performanță, elaborate de managerii de program, în care să prezinte, pe fiecare program, obiectivele, rezultatele preconizate și cele obținute, indicatorii și costurile asociate.În termen de 25 de zile de la încheierea primului semestru al exercițiului bugetar, ordonatorii principali de credite transmit la Ministerul Finanțelor date privind execuția indicatorilor programelor în structura prezentată în anexa nr. 2 la HG nr. 467/2022.În termen de 90 de zile de la încheierea exercițiului bugetar, ordonatorii principali de credite au obligația de a transmite la Secretariatul General al Guvernului și la Ministerul Finanțelor date privind execuția indicatorilor programelor în structura prezentată în anexa nr. 2 la HG nr.467/2022, precum și o analiză de ansamblu cu privire la evoluția programelor, rezultată în urma monitorizării acestora, care trebuie să fie structurată logic, să conțină explicații, concluzii și măsuri în vederea atingerii obiectivelor strategice.În această etapă sistemul informatic eBUGET\_NG trebuie să facă legătura cu sistemul informatic FOREXEBUG în ceea ce privește execuția bugetară. |
| **Monitorizarea programului de investiții publice** | Pe parcursul execuției bugetare, ordonatorii principali de credite vor urmări derularea procesului investițional, în conformitate cu dispozițiile art.44 alin. (1) din Legea finanțelor publice, nr.500/2002, cu modificările și completările ulterioare, și vor întocmi rapoarte lunare de monitorizare, pe care le vor transmite centralizat, în format electronic, cu semnătură autorizată, la Ministerul Finanțelor, până cel târziu în a zecea zi lucrătoare inclusiv a lunii curente pentru luna anterioară, detaliate în formatul aprobat.În cazul obiectivelor/proiectelor de investiții publice semnificative, ordonatorii principali de credite vor întocmi suplimentar rapoarte trimestriale de progres conform formatului aprobat pe care le vor transmite Ministerului Finanțelor, în format electronic, cu semnătură autorizată, până cel târziu la data de 25 inclusiv a lunii următoare trimestrului pentru care se face raportarea.Pe baza rapoartelor transmise de ordonatorii principali de credite Ministerul Finanțelor va elabora rapoarte trimestriale, pe care le va publica pe site-ul propriu în termen de 10 zile lucrătoare de la data aprobării acestora.Pe parcursul întregului an, în situația în care implementarea unui obiectiv/proiect de investiții sau a unei categorii de investiții nu se poate realiza conform proiecției bugetare, ordonatorii principali de credite pot solicita Ministerului Finanțelor virarea creditelor bugetare și/sau a creditelor de angajament neutilizate, între obiectivele/proiectele și categoriile de investiții înscrise în programul de investiții publice anexă la buget.Se interzice ordonatorilor principali de credite să efectueze şi să aprobe virări de credite bugetare şi/sau de credite de angajament neutilizate de la obiectivele/proiectele de investiții în continuare, respectiv de la obiectivele/proiectele de investiții noi, la poziția C "Alte cheltuieli de investiții", cuprinse în programele de investiții publice, anexe la bugetele acestora, cu excepția proiectelor finanțate din fonduri externe nerambursabile şi/sau din fonduri externe rambursabile.Se autorizează Ministerul Finanțelor, pe tot parcursul anului, la propunerea ordonatorilor principali de credite, să introducă modificări în fișele obiectivelor/proiectelor/categoriilor de investiții, în urma modificării/actualizării indicatorilor tehnico-economici sau a derulării procesului investițional, cu încadrarea în nivelul total al fondurilor aprobate anual.Ordonatorii principali de credite sunt responsabili de realizarea obiectivelor/proiectelor/categoriilor de investiții incluse în programele de investiții publice. |

## **Bugetele care urmează să fie gestionate în sistemul informatic eBUGET\_NG conform Legii nr. 500/2002, cu modificările și completările ulterioare:**

* bugetul de stat;
* bugetul asigurărilor sociale de stat;
* bugetele fondurilor speciale (Bugetul asigurărilor pentru șomaj și Bugetul Fondului național unic de asigurări sociale de sănătate);
* bugetele instituțiilor publice finanțate integral sau parțial din bugetul de stat, bugetul asigurărilor sociale de stat şi bugetele fondurilor speciale, după caz;
* bugetele instituțiilor publice finanțate integral din venituri proprii;
* bugetele activităților finanțate integral din venituri proprii;
* bugetul fondurilor externe nerambursabile.

# Structura sistemului informatic eBUGET\_NG în etapele principale de pregătire, aprobare, actualizare a bugetului și monitorizare a programelor bugetare și a programului de investiții publice

## **Funcționalități cuprinse în eBUGET\_NG. Acesta trebuie construit ca un sistem flexibil pentru a corespunde scopului pentru care a fost creat.**

### **Funcționalitate 1 – Pregătirea proiectului de buget la nivelul OPC**

Asigură asistența la pregătirea proiectului de buget al OPC. Această funcționalitate este gestionată de MF și poate fi utilizată de OPC în vederea fundamentării proiectului de buget, precum și pentru fundamentarea Sumelor defalcate din unele venituri ale bugetului de stat pentru finanțarea cheltuielilor bugetelor locale.

Această funcționalitate va asigura:

* preluarea, validarea, prelucrarea și centralizarea datelor necesare pentru formularele privind principalii indicatori folosiți la fundamentarea bugetului (aproximativ 60 formulare) care sunt cuprinse în Scrisoarea-cadru de elaborare a bugetului. OPC vor încărca datele specifice lor din formularele de fundamentare.
* încărcarea principalilor indicatori macroeconomici preluați din prognozele emise de Comisia Națională de Strategie și Prognoză pentru fundamentarea bugetului. Utilizatorii din MF vor desfășura această activitate.
* încărcarea datelor pentru fundamentarea sumelor destinate finanțării unor cheltuieli ale bugetelor locale din sume defalcate din unele venituri ale bugetului de stat de către OPC cu atribuții în domeniile finanțate din această sursă, potrivit formularelor de fundamentare pentru dimensionarea programelor specifice (aproximativ 15 formulare).
* generarea rapoartelor privind indicatorii din formularele de fundamentare întocmite pentru exercițiile bugetare anterioare și pentru anul curent.
* preluarea, validarea, prelucrarea și centralizarea datelor de către OPC de la ordonatorii de credite secundari și/sau terțiari, după caz, pentru:
	+ buget CASH,
	+ buget pe programe,
	+ programul de investiții publice (obiective/proiecte/categorii de investiții),
	+ proiecte/programe operaționale și alte facilități cu finanțare din Fonduri Externe (Ne)rambursabile (FEN),
	+ state de funcții (număr de posturi și fond de salarii).
* posibilitate de arhivare a datelor.

### **Funcționalitate 2 – Elaborarea proiectului de buget**

Asigură prelucrarea propunerilor de buget ale OPC și stabilirea sumelor ce vor fi utilizate pentru definitivarea legilor bugetare anuale, care parcurg etapele de aprobare, a rectificărilor bugetare, precum și defalcarea pe trimestre a bugetului aprobat și a influențelor determinate de legile de rectificare.

Această funcționalitate este gestionată de MF și poate fi utilizată de către MF și OPC al căror buget se aprobă ca anexe la legile bugetare anuale.

Această funcționalitate va permite:

* evidențierea tuturor etapelor fluxului de pregătire și aprobare a bugetului prevăzute în secțiunea calendarului bugetar prevăzut de Legea finanțelor publice, nr. 500/2002, cu modificările și completările ulterioare, la Capitolul III, Procesul bugetar, Secțiunea a 2-a Calendarul bugetar, precum și defalcarea pe trimestre a bugetului aprobat și a influențelor determinate de legile de rectificare.
* gestionarea prin nomenclatoare comune și specifice a informațiilor necesare completării și procesării din formularele de buget.
* preluarea, procesarea datelor de buget și editarea rapoartelor aferente bugetului CASH pentru ordonatori de credite care nu au regim de OPC și ale căror date nu vor fi agregate împreună cu ale celorlalți OPC pentru obținerea bugetului de stat (exemplu: DNA, DIICOT, ORDA), numai pentru fazele de elaborare a proiectului de buget și a proiectelor de rectificări bugetare.
* preluarea, validarea, prelucrarea și centralizarea datelor de către utilizatori în toate etapele procesului bugetar necesare obținerii formularelor pentru aprobarea proiectului de buget inițial, precum și defalcarea pe trimestre a bugetului aprobat și a influențelor determinate de legile de rectificare.
* elaborarea anexelor referitoare la finanțarea din sume defalcate din unele venituri ale bugetului de stat a unor cheltuieli ale bugetelor locale.
* ca rezultat principal să fie formele de buget aprobate conform legii și de publicat în Monitorul Oficial.
* arhivarea formelor finale din etapele bugetare.
* versionarea formelor intermediare din etapele bugetare.
* introducerea limitelor bugetare, introducerea și modificarea de către OPC a proiectelor de buget, introducerea de către MF/OPC, după caz, de modificări: (i) în vederea încadrării în limitele aprobate de Guvern, (ii) ca urmare a modificărilor aprobate de Guvern la proiectele legilor bugetare sau (iii) a amendamentelor aprobate de către Parlament la acestea.
* preluarea datelor grupate în funcție de structura/cerințele rapoartelor de ieșire în etapele fluxului de pregătire și aprobare a bugetului inițial, precum și a legilor de rectificare bugetară:
* buget CASH,
* buget pe programe,
* programul de investiții publice (obiective/proiecte/categorii de investiții),
* proiecte/programe operaționale și alte facilități cu finanțare din Fonduri Externe (Ne)rambursabile (FEN),
* state de funcții (număr de posturi și fond de salarii).
* furnizarea de rapoarte care să se constituie în anexe la documentul sinteză privind politicile și programele bugetare pe termen mediu.
* preluarea datelor grupate în funcție de structura/cerințele rapoartelor de ieșire pentru defalcarea pe trimestre a bugetului aprobat și a influențelor determinate de legile de rectificare în buget cash și buget pe programe, după caz.

#### **3.1.2.1. Bugetul CASH**

Reprezintă bugetul de venituri și cheltuieli pe credite de angajament și bugetare,conform clasificației indicatorilor privind finanțele publice, pe surse de finanțare pe orizontul de referință prevăzut de legislația în vigoare. Bugetul CASH se utilizează la elaborarea şi centralizarea bugetelor OPC din APC în scopul elaborării:

* + - programelor de convergență;
		- limitelor bugetare/Strategiei fiscal-bugetare;
		- legilor bugetare anuale, respectiv legilor de rectificare ale bugetului de stat și bugetului asigurărilor sociale de stat;
		- defalcării pe trimestre a bugetului aprobat/influențelor determinate de legile de rectificare;

SI va permite ca utilizatorii fiecărui OPC să aibă acces doar la datele proprii ale OPC și utilizatorii interni ai MF să aibă acces la datele mai multor ordonatori, în funcție de decizia de business.

SI eBUGET\_NG va permite accesul utilizatorilor la diferite funcționalități pentru a executa operațiuni în funcție de rolurile gestionate în acest sistem.

SI va permite preluarea, validarea, prelucrarea, centralizarea datelor și editarea rapoartelor pentru formularele specifice bugetului CASH.

Rapoartele obținute în SI trebuie să fie atât la nivel de OPC, cât și de tip sinteză, la nivel de sursă de finanțare, detaliere a clasificației bugetare pentru tipul de buget selectat.

Rapoartele obținute în SI trebuie să conțină atât indicatori elementari, cât și agregați (exemplu: părți, grupă, venituri totale, curente, fiscale, excedent/deficit etc.) din clasificația bugetară atât pe venituri, cât și pentru cheltuieli.

Rapoartele obținute în SI trebuie să permită obținerea de indicatori rezultați din formule de calcul aferente sumelor bugetare (reflectarea acestora în dinamică, ca % PIB, însumări/scăderi între diferiți indicatori ai raportului).

SI va permite generarea de rapoarte după criterii de selecție flexibile, asupra datelor specifice bugetului CASH, de la bugetul inițial, rectificări bugetare, buget actualizat, M-uri: sursă de finanțare, OPC, niveluri de detaliere a clasificației bugetare, indicatori de clasificație bugetară, ani/perioadă, elemente specifice fazelor bugetare etc.

SI va permite generarea rapoartelor în diferite formate (exemple: pdf, excel, xml, format editabil, alte date deschise etc.)

SI eBUGET\_NG va permite transferul informațiilor utilizate de bugetul CASH, dintr-o fază bugetară în alta în timpul unui exercițiu bugetar, sau între exerciții bugetare succesive.

SI va da posibilitatea de a putea arhiva forme finale din etapele bugetare.

SI va da posibilitatea de a putea versiona forme intermediare din etapele bugetare.

SI va permite încărcarea datelor prin interfață grafică (de la tastatură), din alte aplicații și din funcționalitatea 1 pusă la dispoziția OPC, în funcție de decizia utilizatorului.

SI va permite realizarea defalcării pe trimestre a bugetului aprobat și a influențelor determinate de legile de rectificare, atât pe venituri bugetare, cât și pe cheltuieli în buget cash.

SI va permite realizarea defalcării pe trimestre, la nivel de județ, a sumelor defalcate din unele venituri ale bugetului de stat pentru finanțarea cheltuielilor bugetelor locale, atât la bugetul inițial cât și cu prilejul rectificărilor bugetare.

După aprobarea defalcării pe trimestre a influențelor determinate de legile de rectificare, SI trebuie să asigure transpunerea acestor date și evidențierea lor în programul actualizat al bugetului cash prin intermediul Funcționalității 3.

#### **3.1.2.2. Buget pe programe**

Are ca scop întărirea calității politicilor publice stabilite de instituțiile publice ale administrației publice centrale prin strategii transpuse în planuri strategice instituționale pe termen mediu, în corelație cu cadrul bugetar pe termen mediu elaborat conform strategiei fiscal-bugetare.

Această formă de prezentare a bugetului este importantă:

* pentru societatea civilă, pentru a se vedea dacă banii publici sunt utilizați pentru politicile publice din Planul Strategic Instituțional.
* deoarece alocarea spre anumite politici publice (mediu, dezvoltare durabilă, digitalizare, infrastructură, protecție socială) permite analiza compatibilității acestora cu agenda europeană.

Indicatorii de rezultat - efectul politicilor publice - asociați programelor bugetare măsoară rezultatele politicii publice și rezultatele măsurilor stabilite în planificarea strategică. Aceștia permit factorilor de decizie și societății să evalueze nivelul și impactul pe termen mediu generat de măsurile propuse pentru atingerea obiectivelor.

Bugetul pe programe este un instrument de suport care ajută la diferite analize privind eficiența alocărilor bugetare pe OPC prin indicatorii de rezultate imediate ai măsurilor și indicatorii de eficiență.

Întrucât cheltuielile bugetare conduc la efecte distribuționale diferite asupra bunăstării populației, este necesară evaluarea acestora sau altfel spus a impactului programelor de cheltuieli bugetare, cu scopul de a permite îmbunătățirea calității informației aflate la dispoziția decidenților, persoane care trebuie să înțeleagă în mod corect consecințele adoptării sau neadoptării unei anumite politici: costurile, beneficiile și efectele distributive ale deciziilor lor. Ca urmare, presupunerile referitoare la măsurarea bunăstării influențează evaluarea programelor de cheltuieli bugetare, astfel că o modificare a acestora poate conduce la modificări sensibile în politica promovată, respectiv la îmbunătățirea formulării politicilor publice.

Bugetul pe programe se utilizează la elaborarea și centralizarea bugetelor OPC din APC în scopul elaborării legilor bugetare anuale, respectiv legilor de rectificare ale bugetului de stat și bugetului asigurărilor sociale de stat.

SI va permite ca utilizatorii fiecărui OPC să aibă acces doar la datele proprii ale OPC și utilizatorii interni ai MF să aibă acces la datele mai multor ordonatori, în funcție de decizia business.

SI eBUGET\_NG va permite accesul utilizatorilor la diferite funcționalități pentru a executa operațiuni în funcție de rolurile gestionate în acest sistem.

SI va permite preluarea, validarea, prelucrarea, centralizarea datelor și editarea rapoartelor pentru formularele specifice bugetului pe programe.

Fiecare program bugetar va conține măsurile și costurile aferente exercițiului bugetar pentru care se elaborează bugetul. Pentru anul aferent exercițiului bugetar pentru care se elaborează bugetul, suma costurilor asociate măsurilor (suma măsurilor aferente programului) dintr-un program bugetar trebuie să fie egală cu valoarea totală a programului.

Bugetul anual aprobat pentru un OPC va fi egal cu suma programelor bugetare finanțate pentru exercițiu bugetar respectiv, aferente OPC respectiv.

Fișa unui program bugetar conține următoarele informații:

* datele de identificare a OPC și a programului bugetar;
* descrierea programului bugetar și domeniul politicii publice;
* obiectivul programului;
* durata de realizare a programului, data de începere a programului, data de închidere a programului, program permanent;
* indicatori de rezultat - efectul politicilor publice;
* indicatori de rezultate imediate ai măsurilor;
* măsuri întreprinse pentru atingerea obiectivului și costuri asociate acestora. SI va evidenția distinct, pentru fiecare măsură, costul aferent exercițiului bugetar pentru care se elaborează proiectul de buget;
* indicatori de eficiență;
* sursele de finanțare ale programului;
* bugetul programului structurat pe indicatori ai clasificației bugetare;
* comentarii.

Bugetul programului este detaliat la nivel de credite de angajament și credite bugetare, atâtpe surse de finanțare, cât și pe tipuri de cheltuieli conform clasificației indicatorilor privind finanțele publice.

Programul bugetar trebuie să cuprindă următoarele informații: valoarea totală a programului, perioada privind execuția bugetară: realizări an (n – 2) și ani anteriori, execuție preliminată an (n – 1), plan aprobat an (n), estimări ani (n + 1), (n + 2), (n + 3) și estimări ani ulteriori.

Pentru fiecare OPC, SI trebuie să asigure rapoarte de tip fișa unui program bugetar și sinteza finanțării programelor.

Pentru tipul de buget selectat, atât la nivel OPC, cât și la nivel de sinteză buget, SI va permite obținerea unui raport de buget cash ce rezultă din însumarea bugetului pe programe, la nivel de sursă de finanțare și pe tipuri de cheltuieli conform clasificației indicatorilor privind finanțele publice.

SI va permite criterii flexibile de detaliere a clasificației bugetare folosite la finanțarea programului bugetar.

SI va permite generarea de rapoarte cu criterii de selecție flexibile asupra datelor specifice bugetului pe programe de la bugetul inițial, rectificări bugetare, buget actualizat, M-uri: sursă de finanțare, OPC, programe bugetare, niveluri de detaliere a clasificației bugetare, indicatori de clasificație bugetară, ani/perioadă, elemente specifice fazelor bugetare.

SI va permite generarea rapoartelor aferente bugetului pe programe în diferite formate (exemple: PDF, Excel, XML, format editabil, alte date deschise etc.)

SI eBUGET\_NG va permite transferul informațiilor utilizate de bugetul pe programe, dintr-o fază bugetară în alta în timpul unui exercițiu bugetar, sau între exerciții bugetare succesive.

SI va da posibilitatea de a putea arhiva forme finale din etapele bugetare.

SI va da posibilitatea de a putea versiona forme intermediare din etapele bugetare.

SI va permite introducerea facilă a unor noi caracteristici/atribute asociate programelor bugetare (de exemplu informații necesare pentru green budgeting (bugetare verde) sau gender budgeting (bugetare de gen) de forma unor indicatori numerici sau selecție din liste tip nomenclator) și prelucrarea acestora după criterii definite de utilizatori.

Măsurile generează rezultate imediate și astfel contribuie la realizarea obiectivului specific al programului bugetar.

OPC își bazează propunerea de buget pe programe pe evaluarea cheltuielilor generate de implementarea măsurilor care contribuie la realizarea obiectivului programului.

Pentru tipul de buget selectat, atât la nivel OPC, cât și la nivel de sinteză buget, valoarea creditelor de angajament și a creditelor bugetare ce rezultă din însumarea bugetului pe programe trebuie sa fie egală cu bugetul cash, la nivel de sursă de finanțare și pe tipuri de cheltuieli conform clasificației indicatorilor privind finanțele publice. Aplicația va pune la dispoziție un raport care să evidențieze corelația între bugetul pe programe și bugetul CASH.

Valoarea totală a creditelor de angajament pentru un program bugetar trebuie să fie egală cu valoarea totală a creditelor bugetare pe toată perioada de implementare a programului.

#### **3.1.2.3. Programul de investiții publice (PIP)**

Se prezintă ca anexă la bugetul fiecărui OPC și cuprinde totalitatea cheltuielilor de investiții publice, eșalonate pe întreaga perioadă de finanțare a obiectivelor/proiectelor/categoriilor de investiții.

SI va permite încărcarea datelor prin interfață grafică din alte aplicații și din funcționalitatea 1 pusă la dispoziția OPC, în funcție de decizia utilizatorului.

SI va permite ca utilizatorii OPC să aibă acces doar la datele proprii ale OPC și utilizatorii interni ai MF să aibă acces la datele tuturor ordonatorilor, în funcție de decizia de business.

PIP se utilizează la elaborarea și centralizarea bugetelor OPC din APC în scopul elaborării legilor bugetare anuale, respectiv legilor de rectificare ale bugetului de stat și bugetului asigurărilor sociale de stat.

Fișa unui PIP conține următoarele informații:

* Denumire OPC;
* Codul obiectivelor/proiectelor/categoriilor de investiții;
* Denumire obiectiv/proiect/categorie de investiții;
* Tipul investiției: (A – obiectiv/proiect de investiții în continuare, B – obiectiv/proiect de investiții nou, C - alte cheltuieli de investiții detaliate potrivit legii finanțelor publice).

I . Date generale:

* Date geografice: (Județ/Sector, Municipiu/Oraș/Comună, Amplasament);
* Date referitoare la studiul de fezabilitate (Numărul și data aprobării studiului de fezabilitate (H.G./Ordin/Decizie/Decret).

II. Date privind principalii indicatori tehnico-economici aprobați:

* valoarea totală aprobată (mii lei),
* data prețului pentru calculul valorii totale (luna, an),
* capacități aprobate (în unități fizice),
* durata de realizare aprobată (număr luni).

III. Date privind derularea lucrărilor:

* valoarea totală la deschiderea finanțării (mii lei),
* data prețului (luna, an),
* durata de realizare contractată (număr luni),
* data începerii investiției (luna, anul),
* data programată a terminării (luna, anul),
* data punerii în funcțiune (luna, anul),
* valoarea cumulată decontată până la final de an n-2 (mii lei),
* valoarea programată în anul n-1 (mii lei),
* valoare rămasă de finanțat la final de an n-1 (mii lei).

IV. Finanțarea cheltuielilor de investiții publice se va detalia pentru fiecare obiectiv/proiect/categorie de investiții la nivel de credite de angajament și credite bugetare, atât pe surse de finanțare, cât și pe tipuri de naturi de cheltuieli conform clasificației indicatorilor privind finanțele publice (inclusiv la nivel de alineat), care vor fi structurate astfel:

* valoarea totală actualizată a obiectivului/proiectului/categoriei de investiții,

cheltuieli efectuate până la sfârșitul anului (n – 2), (de la începutul finanțării obiectivului/proiectului/categoriei de investiții, până la sfârșitul anului (n-2))

* execuție preliminată an (n – 1),
* program aprobat an (n),
* estimări anii (n + 1), (n + 2), (n + 3) și estimări anii ulteriori.

Pentru C - alte cheltuieli de investiții nu se vor completa informațiile de la punctele I, II, III.

SI va permite criterii flexibile de detaliere a clasificației bugetare folosite la finanțarea obiectivului/proiectului/categoriei de investiții.

Obiectivele/proiectele/categoriile de investiții din listă vor avea asociate programul bugetar și măsura cărora le aparțin, pentru a facilita OPC să le integreze în programul bugetar. Categoriile de investiții pot fi asociate mai multor programe și măsuri.

SI va permite identificarea distinctă a obiectivelor/ proiectelor de investiții publice semnificative, stabilite în condițiile legii.

SI va permite actualizarea listei de obiective/proiecte de investiții semnificative, conform Memorandumului aprobat de Guvern anual potrivit legislației în vigoare, în vederea verificării includerii lor în PIP la momentul elaborării legii bugetare anuale.

SI va permite:

* în fișa sinteză „Programul de investiții publice pe grupe de investiții și surse de finanțare” creditele de angajament și creditele bugetare din coloana „Program an...” din anexă se corelează cu cele corespunzătoare cheltuielilor de investiții din bugetul cash (ca de exemplu - trebuie să fie egale la titlul 71 „Active nefinanciare”, la nivel de alineate și la titlul 55 „Alte transferuri”, alineatul 55.01.12 „Investiții ale agenților economici cu capital de stat”, iar pentru alineatele titlurilor 51, 55, 56, 58, 60, 61 și 65, sumele din programul de investiții publice – coloana Program an… trebuie să fie mai mici sau egale cu sumele corespunzătoare din bugetul cash), și, după caz, din celelalte anexe. Aplicația va pune la dispoziție un raport care să evidențieze corelația între PIP și bugetul cash.
* în cadrul fișelor obiectivelor/proiectelor/categoriilor de investiții suma creditelor bugetare aprobate de la începerea investiției până la finele fiecărui an din perioada de finanțare, trebuie să fie cel mult egală cu suma creditelor de angajament aferente aceleiași perioade.
* în cadrul fișelor obiectivelor/proiectelor/categoriilor de investiții să se calculeze și să se afișeze în timp real, la momentul preluării datelor, „Valoarea totală actualizată a obiectivului/proiectului/categoriei de investiții” aferent creditelor de angajament și a creditelor bugetare. Cerința este necesară pentru a verifica că suma creditelor de angajament este egală cu suma creditelor bugetare.
* în cadrul fișelor obiectivelor/proiectelor/categoriilor de investiții ultimul an de finanțare nu poate depăși anul punerii în funcțiune menționat la pct. III
* ca la elaborarea propunerilor bugetare pentru obiectivele/proiectele semnificative, în fișele obiectivelor/proiectelor unui OPC să se preia creditele de angajament și creditele bugetare pentru anul pentru care se realizează proiectul de buget (n) și pentru următorii 2 ani (n+1, n+2), pornind de la nivelul prevăzut pentru perioada respectivă din bugetul actualizat al anului precedent (n-1).
* ca la elaborarea bugetului pentru obiectivele/proiectele de investiții A și B, să se condiționeze respectarea valorii totale actualizate aprobate existente în bugetul anului precedent (modificarea valorii totale actualizate aprobate se va face doar de către utilizatorii interni MF, ulterior introducerii actului normativ care a stat la baza acesteia într-un câmp distinct – unde se vor arhiva toate actele normative introduse în ordine cronologică).

SI va permite generarea de rapoarte din datele de buget inițial/rectificat/actualizat după criterii de selecție flexibile: sursă de finanțare, OPC, obiective/proiecte/categorie de investiții, niveluri de detaliere a clasificației bugetare, indicatori de clasificație bugetară, program bugetar, pe județe/sectoare, pe valoarea totală a proiectelor, valoarea pe ani, ani/perioadă, elemente specifice fazelor bugetare etc.

Pentru fiecare OPC, SI trebuie să asigure rapoarte de tip fișa obiectivelor/proiectelor/categoriilor de investiții și sinteza finanțării obiectivelor/proiectelor/categoriilor de investiții.

Pentru fiecare buget selectat, SI trebuie să asigure un raport centralizator privind sinteza finanțării obiectivelor/proiectelor/categoriilor de investiții obținut din datele OPC finanțați din acest buget.

SI va permite generarea rapoartelor în diferite formate (exemple: PDF, Excel, XML, format editabil, alte date deschise etc.).

SI eBUGET\_NG va permite transferul informațiilor utilizate de PIP, dintr-o fază bugetară în alta, în timpul unui exercițiu bugetar sau între exerciții bugetare succesive.SI va da posibilitatea de a putea arhiva forme finale din etapele bugetare.

SI va da posibilitatea de a putea versiona forme intermediare din etapele bugetare.

#### **3.1.2.4. Formulare de Fonduri Externe (Ne)rambursabile**

Au ca scop evidențierea finanțării programelor operaționale, proiectelor și altor facilități cu finanțare din Fonduri Externe (Ne)rambursabile.

SI va permite încărcarea datelor prin interfață grafică, din alte aplicații și din funcționalitatea 1 pusă la dispoziția OPC, în funcție de decizia utilizatorului.

SI va permite ca utilizatorii OPC să aibă acces doar la datele proprii ale OPC și utilizatorii interni ai MF să aibă acces la datele mai multor ordonatori, în funcție de decizia business.

Formularele de Fonduri Externe (Ne)rambursabile se utilizează la elaborarea şi centralizarea bugetelor fiecărui OPC din APC în scopul elaborării legilor bugetare anuale, respectiv legilor de rectificare ale bugetului de stat și bugetului asigurărilor sociale de stat.

SI eBUGET\_NG va permite accesul utilizatorilor la diferite funcționalități pentru a executa operațiuni în funcție de rolurile gestionate în acest sistem.

SI va permite preluarea, validarea, prelucrarea, centralizarea datelor și editarea rapoartelor pentru Formularele de Fonduri Externe (Ne)rambursabile în formatul stabilit prin Scrisoarea-cadru.

Formularele de Fonduri Externe (Ne)rambursabile se întocmesc pe fiecare OPC și sunt detaliate la nivel de credite de angajament și credite bugetare.

Indicatorii de finanțare sunt cei stabiliți prin legislația specifică FEN și prin formularele atașate la Scrisoarea-cadru elaborată pentru fiecare exercițiu bugetar, pentru elaborarea bugetului.

Formularele FEN trebuie să cuprindă următoarele informații: valoarea totală a programului/proiectului/facilității, perioada privind execuția bugetară: realizări an (n – 2)și ani anteriori, execuție preliminată an (n – 1), plan aprobat an (n), estimări ani (n + 1), (n + 2), (n + 3) și estimări ani ulteriori.

În funcție de specific, formularele FEN cuprind următoarele informații: politica/ program operațional/ proiect/ modalitate de finanțare/ fond de finanțare/ facilitate / instrument etc., surse de finanțare, tipuri de cheltuieli conform clasificației indicatorilor privind finanțele publice, după caz.

Pentru fiecare OPC, SI trebuie să asigure pentru Formularele FEN rapoartele de tip fișă și sinteză specifice fiecărui formular FEN.

SI va permite pentru formularele specifice FEN, generarea de rapoarte după criterii de selecție flexibile asupra datelor de la bugetul inițial/rectificări/ buget actualizat/ M-uri: sursă de finanțare, OPC, program / proiect/ facilitate / instrument, niveluri de detaliere a clasificației bugetare, indicatori de clasificație bugetară, ani/perioadă, elemente specifice fazelor bugetare.

SI va permite generarea rapoartelor în diferite formate (exemple: PDF, Excel, XML, format editabil, alte date deschise etc.)

SI eBUGET\_NG va permite pentru fiecare formular specific FEN transferul informațiilor utilizate de fiecare dintre ele, dintr-o fază bugetară în alta în timpul unui exercițiu bugetar, sau între exerciții bugetare succesive.

SI va da posibilitatea de a putea arhiva forme finale din etapele bugetare.

SI va da posibilitatea de a putea versiona forme intermediare din etapele bugetare.

SI va permite prelucrarea/implementarea unor cerințe funcționale, care vor putea fi prezentate la analiza de detaliu (bugetarea verde/ green budgeting).

În cadrul formularelor FEN, SI va permite să se calculeze și să se afișeze în timp real, la momentul preluării datelor, „Totalul general” aferent creditelor de angajament și creditelor bugetare pentru fiecare program / proiect/ facilitate/ instrument. Cerința este necesară pentru a verifica faptul că suma creditelor de angajament este egală cu suma creditelor bugetare.

Aplicația va pune la dispoziție un raport care să evidențieze corelația/relația între anumite formulare FEN și bugetul CASH potrivit specificului fiecărui formular FEN.

#### **3.1.2.5. State funcții**

Are ca scop evidențierea numărului maxim de posturi finanțat pentru anul bugetar pentru care se elaborează legea bugetară anuală.

SI va permite încărcarea datelor prin interfață grafică, din alte aplicații și din funcționalitatea 1 pusă la dispoziția OPC, în funcție de decizia utilizatorului.

SI va permite ca utilizatorii OPC să aibă acces doar la datele proprii ale OPC și utilizatorii interni ai MF să aibă acces la datele mai multor ordonatori, în funcție de decizia de business.

State funcții se utilizează la elaborarea și centralizarea datelor referitoare la numărul maxim de posturi finanțate pentru fiecare OPC din APC în scopul elaborării legilor bugetare anuale, respectiv legilor de rectificare ale bugetului de stat și ale bugetelor fondurilor speciale.

SI va permite accesul utilizatorilor la diferite funcționalități pentru a executa operațiuni în funcție de rolurile gestionate în acest sistem.

SI va permite preluarea, validarea, prelucrarea, centralizarea datelor și editarea rapoartelor pentru formularele specifice statelor de funcții.

SI va permite introducerea de către OPC a informațiilor referitoare la structura pe funcții a numărul maxim de posturi finanțat în condițiile legii și salariul mediu de bază (sau echivalent) pe fiecare funcție de salarizare.

Pentru fiecare OPC, posturile se vor introduce la nivel de: sursă de finanțare, capitol bugetar al clasificației bugetare, categoria de personal, funcția de salarizare din cadrul familiei ocupaționale (conform structurii prevăzute în legile de salarizare aflate în vigoare), număr posturi finanțate, salariu mediu de bază (sau echivalent) în lei.

Rapoartele obținute în SI trebuie să permită obținerea de indicatori rezultați din formule de calcul aferente diverselor elemente specifice statelor de funcții.

SI va permite generarea de rapoarte după criterii de selecție flexibile asupra datelor privind statele de funcții de la bugetul inițial, rectificări bugetare, buget actualizat, M-uri: sursă de finanțare, OPC, capitol bugetar, ani, familie ocupațională, categorie de funcție, funcție de salarizare etc.

SI va permite generarea rapoartelor în diferite formate (exemple: PDF, Excel, XML, format editabil, alte date deschise etc.)

SI va permite transferul datelor utilizate de stat de funcții, dintr-o fază bugetară în alta în timpul unui exercițiu bugetar, sau între exerciții bugetare succesive.

SI va da posibilitatea de a putea arhiva forme finale din etapele bugetare.

SI va da posibilitatea de a putea versiona forme intermediare din etapele bugetare.

### **Funcționalitatea 3 - M-uri**

**Ține evidența modificărilor curente ale bugetelor aprobate, pe baza actelor normative în vigoare (M-uri).**

Această funcționalitate trebuie activată în SI după realizarea repartizării pe trimestre a sumelor aprobate prin legile bugetare anuale inițiale. Bugetul inițial aprobat, defalcat pe trimestre, este punctul de pornire în evidența modificărilor pe baza actelor normative în vigoare din care va rezulta programul actualizat.

Această funcționalitate va permite:

* folosirea datelor necesare pentru elaborarea bugetului pe anii următori (pentru fiecare exercițiu bugetar următor exercițiului bugetar curent), pentru elaborarea rectificărilor bugetare și pentru obținerea bugetului actualizat în exercițiul bugetar curent.
* transferul datelor de program actualizat în Funcționalitatea 2, pentru fiecare din componentele anexă la legile bugetare:
* buget CASH,
* buget pe programe,
* programul de investiții publice (obiective/proiecte/categorii de investiții),
* proiecte/programe operaționale și alte facilități cu finanțare din Fonduri Externe (Ne)rambursabile (FEN),
* state de funcții (număr de posturi și fond de salarii).
* realizarea de corelări între sumele din bugetul CASH cu sumele din componentele anexă la legile bugetare, iar în cazul necorelării sumelor va fi afișată o fereastră de avertizare în care se va indica necorelația.
* ca OPC/utilizatorii interni ai MF să selecteze una sau mai multe dintre variantele de mai jos:
1. modificare buget CASH,
2. modificare buget pe programe,
3. modificare PIP,
4. modificare proiecte/programe operaționale și alte facilități cu finanțare din Fonduri Externe (Ne)rambursabile (FEN),
5. modificare state de funcții (număr de posturi și fond de salarii).

#### **3.1.3.1 Modificare buget CASH**

În cadrul acestei funcționalități pentru **bugetul cash** este utilizat formularul „Modificarea indicatorilor financiari în bugetul … (sursa de finanțare)” denumit în continuare formular „M”. Sumele din formular „M” sunt sub formă de influență (+/). Aceasta va implica:

* modificări de sume pe indicatori de clasificație bugetară cu/fără afectare de deficit/excedent bugetar, atât pe parte de venituri bugetare, cât și pe parte de cheltuieli aferente creditelor de angajament și creditelor bugetare.
* modificări între trimestre, în interiorul bugetului OPC, între bugetele OPC în interiorul aceleiași surse de finanțare, sau după caz, la nivelul fiecărui județ în cazul sumelor defalcate din unele venituri ale bugetului de stat pentru finanțarea cheltuielilor bugetelor locale
* utilizatorii fiecărui OPC să aibă acces doar la datele proprii și utilizatorii interni ai MF să aibă acces la datele mai multor ordonatori, în funcție de decizia de business.
* gestionarea prin nomenclatoare comune și specifice a informațiilor necesare completării și procesării din formularele de buget.
* preluarea, validarea, prelucrarea și centralizarea datelor introduse de către fiecare utilizator în vederea generării documentului de modificare a indicatorilor financiari, ce urmează procesul de avizare și aprobare în cadrul MF.
* posibilitatea încărcării Notei de aprobare/acord care însoțește formularul de modificare a indicatorilor financiari.
* procesul de avizare și aprobare al Notei și documentului de modificare a indicatorilor financiari să poată fi realizat și electronic ținând cont de legislația în vigoare.

##### 3.1.3.1.1. În cazul în care OPC sunt din APC

Fluxul de introducere a datelor în această funcționalitate pentru centralizarea documentului de modificare a indicatorilor financiari, care trebuie avizat la nivel de MF:

* SI trebuie să permită gestionarea modificărilor de indicatori financiari în următoarele situații:
* suplimentarea bugetului ordonatorului principal de credite, din Fondul de rezervă bugetară la dispoziția Guvernului și Fondul de intervenție la dispoziția Guvernului, rezultată din acte normative;
* suplimentarea fondului de intervenție la dispoziția Guvernului din Fondul de rezervă la dispoziția Guvernului;
* disponibilizarea la Fondul de rezervă bugetară la dispoziția Guvernului pe parcursul execuției bugetare, de sume rezultate din economii;
* trecerea unei activități de la un ordonator principal de credite la alt ordonator principal de credite;
* modificări efectuate în baza altor acte normative specifice;
* modificarea sumelor aferente programului de investiții publice când este cazul.
* Se deschide aplicația pentru a fi introduse datele de către utilizatorul OPC sau utilizatorii interni cu rol de operator de procesare formular “M”-uri, din Ministerul Finanțelor, care vor introduce datele pentru OPC respectiv.
* Aplicația trebuie să permită selectarea OPC, sursa de finanțare, indicatorul de clasificație bugetară supus modificării, a actului normativ pe baza căruia se face modificarea indicatorului, trimestru, an, titlu.
* Aplicația trebuie să permită selectarea componentei/componentelor anexă la legile bugetare care sunt influențate de “M”-ul din bugetul CASH : buget pe programe, programul de investiții publice (obiective/proiecte/categorii de investiții), proiecte/programe operaționale și alte facilități cu finanțare din Fonduri Externe (Ne)rambursabile (FEN), state de funcții (număr de posturi și fond de salarii).
* Rapoartele obținute în SI trebuie să conțină atât indicatori elementari, cât și agregați (exemplu: venituri totale, curente, fiscale, cheltuieli totale, excedent/deficit etc.) din clasificația bugetară atât pe venituri, cât și pentru cheltuieli.
* Rapoartele obținute în SI trebuie să permită formule de calcul și de verificare pentru sumele introduse pe indicatorii de clasificație, pentru un OPC și între OPC, după caz.
* În cazul în care un formular M afectează bugetele mai multor OPC, persoanele autorizate din cadrul fiecărui OPC sau utilizatorii interni din cadrul MF, după caz, vor introduce datele specifice OPC în a cărui finanțare au atribuții;
* Aplicația trebuie să permită selectarea de către persoana cu rol de operator de procesare formular “M”-uri din cadrul direcției MF a direcțiilor, funcțiilor persoanelor care avizează formularul M.
* După introducerea datelor de către OPC sau utilizatorul intern din MF, care operează în numele OPC, SI va permite ca persoana responsabilă din cadrul direcției MF să poată prelua, prelucra, valida și centraliza formularul M.
* SI trebuie să sesizeze și să atenționeze în caz de suplimentare a prevederilor unui capitol bugetar, cumulat la nivelul unui an, cu mai mult de 20% din prevederile aprobate prin legea bugetară anuală (potrivit art. 47 din Legea nr.500/2002) și/sau înainte de semestrul II.
* SI va permite generarea formularului M în diferite formate (exemple: PDF, Excel, XML, format editabil, alte date deschise etc.).
* SI va permite crearea unui circuit de avizare electronic al formularului M la care se atașează documentele justificative transmise de OPC și nota de aprobare a formularului M.
* SI va permite generarea unei situații din care să rezulte istoricul modificărilor indicatorilor financiari (cod denumire indicatori, buget inițial, istoric modificări (M1, M2,..Mn), buget actualizat).
* În cazul în care propunerea OPC de modificare a indicatorilor financiari nu respectă prevederile legislației în vigoare, SI să permită utilizatorului MF anularea propunerii, ca urmare a comunicării către OPC a respingerii solicitării însușită de conducerea MF.

##### 3.1.3.1.2. În cazul în care OPC sunt din APL

Fluxul de introducere a datelor în această funcționalitate pentru definitivarea documentului de modificare a indicatorilor financiari care trebuie avizat la nivel de MF:

* SI trebuie să permită gestionarea modificărilor de indicatori financiari în următoarele situații:
* majorarea sumelor defalcate din unele venituri ale bugetului de stat pentru finanțarea cheltuielilor bugetelor locale aprobate la nivel de județ din Fondul de rezervă bugetară la dispoziția Guvernului;
* majorarea/diminuarea sumelor defalcate din unele venituri ale bugetului de stat pentru finanțarea cheltuielilor bugetelor locale aprobate la nivel de județ prin modificări din acte normative;
* modificări între trimestre ale sumelor defalcate din unele venituri ale bugetului de stat pentru finanțarea cheltuielilor bugetelor locale aprobate la nivel de județ la solicitarea DGRFP/AJFP, întocmită la propunerea OPC;
* majorarea/diminuarea sumelor defalcate din unele venituri ale bugetului de stat pentru finanțarea cheltuielilor bugetelor locale aprobate la nivelul fiecărui județ prin alocarea/trecerea de la/la titular venituri (90) către/de la județe;
* diminuarea sumelor defalcate din unele venituri ale bugetului de stat pentru finanțarea cheltuielilor bugetelor locale aprobate la nivel de județ ca urmare a disponibilizării la Fondul de rezervă bugetară la dispoziția Guvernului a sumelor care pe parcursul execuției bugetare se constată că nu mai pot fi utilizate;
* diminuarea Fondului de rezervă bugetară la dispoziția Guvernului concomitent cu majorarea sumele defalcate din unele venituri ale bugetului de stat pentru finanțarea cheltuielilor bugetelor locale aprobate la nivel de județ;
* diminuarea Fondului de intervenție si majorarea Transferurilor din bugetul de stat către bugetele locale din Fondul de intervenție;
* majorarea Fondului de rezervă bugetară la dispoziția Guvernului ca urmare a disponibilizării sumelor defalcate din unele venituri ale bugetului de stat pentru finanțarea cheltuielilor bugetelor locale aprobate la nivel de județ la solicitarea DGRFP/AJFP.
* Se deschide aplicația pentru a fi introduse datele de către utilizatorii interni cu rol de operator de procesare a formularului “M”, din MF.
* Aplicația trebuie să permită selectarea județului, OPC din APC, sursei de finanțare, indicatorului de clasificație bugetară supus modificării, actului normativ pe baza căruia se face modificarea indicatorului, trimestrului, anului.
* Rapoartele obținute în SI trebuie să conțină atât indicatori elementari, cât și agregați (exemplu: venituri totale, curente, fiscale, cheltuieli totale, excedent/deficit etc.) din clasificația bugetară atât pe venituri, cât și pentru cheltuieli, după caz.
* Aplicația trebuie să permită selectarea de către persoana cu rol de operator de procesare formular “M”-uri din cadrul direcției MF, a direcțiilor, funcțiilor persoanelor care avizează formularul M.
* După introducerea datelor de către utilizatorul intern din MF, care operează în numele județelor, SI va permite ca persoana responsabilă din cadrul direcției MF să poată prelua, prelucra, valida și centraliza formularul M.
* SI trebuie să sesizeze și să atenționeze în caz în care suma ce urmează a fi transferată dintr-un trimestru în altul depășește prevederile trimestrului din care se operează modificarea.
* Rapoartele obținute în SI trebuie să permită formule de calcul și de verificare pentru sumele introduse pe indicatorii de clasificație, pentru unul sau mai multe județe și OPC din APC, după caz.
* SI va permite generarea formularului M în diferite formate (exemple: PDF, Excel, XML, format editabil, alte date deschise, etc.).
* SI va permite crearea unui circuit de avizare electronic al formularului M la care se atașează documentele justificative transmise de DGRFP/AJFP și nota de aprobare a formularului M.
* SI va permite generarea unei situații din care să rezulte istoricul modificărilor indicatorilor financiari (cod denumire indicatori, buget inițial, istoric modificări (M1, M2,..Mn), buget actualizat).

#### **3.1.3.2. Modificare buget pe programe**

##### 3.1.3.2.1. OPC este autorizat să actualizeze Fișa programului

Modificare buget pe programe va implica:

* Selectare cod program pentru care OPC va accesa componenta anexa Fișa programului după aprobarea/validarea MF a modificărilor pe bugetul CASH sau în cazul în care potrivit reglementărilor în vigoare OPC este autorizat să actualizeze Fișa programului.
* OPC vor introduce modificările pentru care sunt autorizați conform legii, în cadrul Fișelor programelor.
* Aplicația va elabora o situație din care să rezulte programul aprobat înaintea modificării, modificările (+/-) solicitate, programul actualizat în urma modificării, precum și posibilitatea de a genera un istoric a tuturor modificărilor operate de la planul inițial aprobat prin lege.
* SI va permite realizarea unei corelări între sumele din buget CASH și sumele din Fișele programelor, iar în cazul necorelării sumelor să apară o fereastră de avertizare care să indice necorelația.

##### 3.1.3.2.2. Acord virare între programe la nivel de MF

Modificare buget pe programe va implica:

* preluarea influențelor de la 3.1.3.1 *Modificare buget cash*, care au implicații pe modificarea buget pe programe, după caz,
* selectare coduri programe,
* influențe (+/-) programe,
* generarea de către SI a unui formular de verificare a virărilor între programe, care să conțină:

| **Cod program** | **Program inițial (lege)** | **10% din programul inițial** | **Virări cumulate anterior** | **Virări propuse (+/-)** | **Virări posibil de efectuat ulterior** |
| --- | --- | --- | --- | --- | --- |
| (0) | (1) | (2) | (3) | (4) | (5)=(2)-(3)-(4) |
| CA |  |  |  |  |  |
| CB |  |  |  |  |  |

* posibilitatea încărcării Notei privind Acordul pentru virările între programele bugetare care însoțește formularul de verificare;
* generarea unei situații din care să rezulte istoricul programului conținând: cod și denumire program, plan inițial, Acorduri pentru virările între programele bugetare (M1, M2...Mn), program actualizat;
* SI va permite generarea situației din care să rezulte istoricul programului în diferite formate (exemple: PDF, Excel, XML, format editabil, alte date deschise etc.);
* aplicația SI trebuie să permită încărcarea unei Note care să cuprindă aprobarea modificării indicatorilor financiari și acordul virării între programe, după caz, precum și a documentelor justificative transmise de OPC.
* procesul de avizare al Notei privind acordul pentru virările între programe să poată fi realizat și electronic, ținând cont de legislația în vigoare.
* după aprobarea Notei privind acordul pentru virările între programele bugetare, SI să permită validarea acestora.
* după transmiterea acordului MF privind modificarea indicatorilor financiari/programe bugetare, OPC va accesa Fișa buget pe programe în vederea actualizării programelor bugetare.
* în cazul în care propunerea OPC de modificare a bugetului pe programe nu respectă prevederile legislației în vigoare, SI să permită utilizatorului MF anularea propunerii, ca urmare a comunicării către OPC a respingerii solicitării însușită de conducerea MF.

SI va permite:

* stocarea de informații privind M-urile, referitoare la data introducerii, data validării, numele persoanei cu rol de operator de procesare “M”-uri etc.;
* modificări între programe, în cadrul bugetului OPC, sau ca urmare a redistribuirilor de credite între OPC în interiorul aceleiași surse de finanțare;
* ca utilizatorii fiecărui OPC să aibă acces doar la datele proprii și utilizatorii interni ai MF să aibă acces la datele mai multor OPC;
* gestionarea prin nomenclatoare comune și specifice a informațiilor necesare completării și procesării din formularele de buget.

SI trebuie să sesizeze și să atenționeze în caz de suplimentare a prevederilor unui program bugetar, cumulat la nivelul unui an, cu mai mult de 10% din prevederile aprobate prin legea bugetară anuală (potrivit art. 47 din Legea nr.500/2002) și/sau înainte de semestrul II.

Considerăm necesară realizarea unei corelări între sumele din cash și sumele din Fișa programului, iar în cazul necorelării sumelor să apară o fereastră de avertizare care să indice necorelația.

În ceea ce privește posibile necorelări acestea se pot datora următoarelor situații:

* OPC-ii sunt autorizați să își introducă CA în buget; asigurarea CB se face în cadrul bugetului propriu prin virări la latitudinea OPC sau cu aprobarea MF sau prin redistribuiri de la alți OPC;
* În cazul redistribuirilor de CA și CB între OPC, modificările în fișa 27 se pot opera după modificările din buget, aprobate de MF, potrivit HG 467/2022.

În contextul celor de mai sus, în vederea asigurării unei discipline în ceea ce privește utilizarea sistemului, considerăm oportună o fereastră de timp (maxim 5 zile de la închiderea lunii) în vederea corelării Fișa programului cu bugetul CASH.

#### **3.1.3.3. Modificare PIP (denumit în continuare „M-uri PIP”)**

Modificarea prevederilor programului de investiții publice ale OPC presupune modificarea acestuia în volum și structură, în baza prevederilor legale în vigoare și în corelație cu modificările survenite în celelalte anexe la buget.

Aplicația va fi folosită de către utilizatorii interni ai MF.

SI trebuie să permită gestionarea modificărilor în PIP în:

* în baza Legii 500/2002, privind finanțele publice, cu modificările și completările ulterioare, a legilor bugetare anuale, a rectificărilor bugetare precum și a altor acte normative specifice, ca de exemplu:
* modificarea PIP în urma aprobării unor modificări curente pe baza actelor normative în vigoare (modificări de tip M) în bugetul cash al OPC,
* modificarea PIP în baza modificărilor bugetului cash care sunt în competența OPC,
* modificări efectuate în baza rectificărilor bugetare,
* modificări în baza modificării/actualizării indicatorilor tehnico-economici.

Această funcționalitate va permite:

* în cazul modificării PIP pe baza unei modificări de tip M în bugetul cash, SI să permită anumitor utilizatori interni din MF vizualizarea și tipărirea documentelor în vederea verificării și corelării acestora cu solicitarea OPC de modificare a PIP.
* urmare adresei OPC pentru modificarea PIP în condițiile legii, utilizatorii interni ai MF vor accesa aplicația eBUGET\_NG pentru a introduce în interfața „M-uri PIP” modificările solicitate în cadrul fișelor obiectivelor/proiectelor/ categoriilor de investiții.
* M-urile PIP se realizează pentru un singur OPC, între unul sau mai multe obiective/proiecte/categorii de investiții, pe credite de angajament și/sau pe credite bugetare.
* Aplicația trebuie să permită selectarea:
* Cod OPC, denumirea OPC
* număr și dată de înregistrare a adresei OPC,
* număr și dată de înregistrare în MF a adresei OPC de solicitare a modificării PIP (ce va fi asociat cu codul M-ului),
* cod fișă (cod obiectiv/proiect/categorie de investiții),
* denumirea obiectivelor/proiectelor/categoriilor de investiții,
* act normativ pe baza căruia se face modificarea indicatorului (cod, articol, tipul actului normativ, numărul, anul),
* sursă de finanțare,
* indicatorii de clasificație bugetară supuși modificării (capitol, titlu, articol, alineat),
* credit de angajament și credit bugetar,
* anii conform fișei PIP.
* modificări de sume, ca influențe (+/-), pe obiective/proiecte/categorii de investiții, pe sursa de finanțare, pe indicatori de clasificație bugetară, aferente creditelor de angajament și creditelor bugetare pentru anii anteriori, anul curent și anii următori, după caz, care vor fi structurate astfel:
1. valoarea totală actualizată a obiectivului/proiectului/categoriei de investiții (1=2+3+4+5),
2. cheltuieli efectuate până la sfârșitul anului (n – 2),
3. execuție preliminată an (n – 1),
4. program aprobat (actualizat) an (n),
5. estimări anii (n + 1), (n + 2), (n + 3) și estimări anii ulteriori.
* Modificarea informațiilor de la secțiunile I, II, III prezentate la Funcționalitate 2 - pct. 3.1.2.3 Programul de investiții publice (PIP).
* Pentru fiecare indicator selectat în vederea modificării prin influențe și pentru sumele aferente punctelor 1, 2, 3, 4 și 5 de mai sus, SI trebuie să preia valorile aprobate la bugetul inițial prin legea bugetului pentru PIP doar pentru afișare (sume blocate pentru actualizare) și valorile bugetului actualizat reprezentând buget inițial actualizat prin toate M-urile aprobate anterior M-ului curent, doar pentru afișare (sume blocate pentru actualizare), să permită introducerea de sume ca influențe (+/-) aferente M-ului în curs de aprobare pentru PIP și să calculeze și să afișeze în timp real noul program actualizat. Afișarea în timp real este utilă pentru a verifica dacă pentru punctul 1 - valoarea totală actualizată a obiectivului/ proiectului/categoriei de investiții suma creditelor de angajament este egală cu suma creditelor bugetare.
* În cazul modificării valorii totale actualizate aprobate SI să permită în prealabil introducerea actului normativ care a stat la baza acesteia într-un câmp distinct - unde se vor arhiva toate actele normative introduse în ordine cronologică.
* Calcularea și afișarea în timp real, după introducerea tuturor influențelor aferente M-ului PIP curent, a unui total al acestor influențe pentru punctul 4 –„ program aprobat (actualizat) an (n)” în vederea verificării unor corelări potrivit bazei legale care permite efectuarea acestor modificări, de către utilizatorii interni din MF.
* După introducerea tuturor influențelor aferente M-ului PIP curent, SI va permite corelarea creditelor de angajament și creditelor bugetare aferente punctului 4 –„ program aprobat (actualizat) an (n)” din M-uri PIP cu celelalte anexe care cuprind cheltuieli de investiții ( ca de exemplu trebuie să fie egale cu sumele din bugetul cash - titlul 71 „Active nefinanciare”, la nivel de alineate și titlul 55 „Alte transferuri”, alineatul 55.01.12 „Investiții ale agenților economici cu capital de stat”, iar pentru alineatele titlurilor 51, 55, 56, 58, 60, 61și 65 trebuie să fie mai mici sau egale cu sumele corespunzătoare din bugetul cash). Aplicația va pune la dispoziție un raport care să evidențieze corelația între PIP și bugetul cash.
* Gestionarea prin nomenclatoare comune și specifice a informațiilor necesare completării și procesării din formularele PIP.
* Atenționarea în situația în care programul actualizat în anul „n”, anul pentru care se construiește bugetul, este mai mic decât ultimele plăți raportate (în corelare cu Funcționalitatea 5 - „Monitorizarea Programului de investiții publice”).
* În cadrul fișelor obiectivelor/proiectelor/categoriilor de investiții, suma creditelor bugetare aprobate de la începerea investiției până la finele fiecărui an din perioada de finanțare, trebuie să fie cel mult egală cu suma creditelor de angajament aferente aceleiași perioade.
* Valoarea totală aferentă obiectivului/proiectului/categoriei de investiții pe credite de angajament și pe credite bugetare se poate majora în timpul anului față de valoarea aprobată inițial.
* Atenționarea, după caz, pentru efectuarea virărilor (ca de exemplu: de la obiectivele de investiții semnificative, la celelalte, precum și de la A, B la C).
* Introducerea și scoaterea de obiective/proiecte/categorii de investiții pe parcursul exercițiului bugetar și va genera rapoarte în acest sens.
* SI va genera coduri pentru fiecare obiectiv/proiect de investiții nou introdus în PIP.
* Rapoartele obținute în SI trebuie să permită formule de calcul și de verificare pentru sumele introduse pe indicatorii de clasificație și pe obiective/proiecte/categorii de investiții.
* Rapoartele obținute în SI trebuie să conțină atât indicatori elementari cât și agregați din clasificația bugetară pentru cheltuieli (totaluri generale și intermediare).
* Generarea documentului de modificare a PIP (denumit în continuare „Anexa la Notă”), la care se adaugă Nota de aprobare ce vor fi avizate de către persoanele responsabile și aprobate în cadrul MF.
* În „Anexa la Notă” vor fi preluate si centralizate din interfața „M-uri” PIP următoarele informații:
* denumire OPC,
* număr/data înregistrare MF a adresei OPC de solicitare modificări PIP,
* modificări de sume, ca influențe (+/-), pe obiective/proiecte/categorii de investiții, pe cod fișă, pe sursa de finanțare, pe indicatori de clasificație bugetară, aferente creditelor de angajament și creditelor bugetare pentru anii anteriori, anul curent și anii următori, după caz, care vor fi structurate astfel:
1. Program inițial - la data modificării PIP,
2. Propunere influențe OPC (+/-),
3. Program actualizat,
4. Plățile preluate din Funcționalitatea 5 - „Monitorizarea Programului de investiții publice”– ultimele plăți raportate în sistem.
* În cadrul „Anexei la Notă” SI trebuie să conțină atât indicatori elementari, cât și agregați din clasificația bugetară pentru cheltuieli și pe obiective/proiecte/categorii de investiții (totaluri generale și intermediare).
* Aplicația trebuie să permită ca utilizatorii interni cu rol de operator de procesare “M”-uri PIP din cadrul direcției MF să selecteze funcțiile și numele persoanelor care întocmesc și avizează anexa la Notă.
* SI va permite preluarea și centralizarea datelor introduse de către fiecare utilizator intern în vederea generării documentului de modificare a PIP ce urmează procesul de avizare și aprobare.
* SI va permite ca procesul de avizare și aprobare a Notei și a documentului de modificare PIP „Anexa la Notă” să poată fi realizat și electronic de către utilizatorii interni ai MF responsabili cu întocmirea, avizarea și aprobarea, având în vedere prevederile legislației în vigoare.
* SI va da posibilitatea încărcării Notei care însoțește formularul de modificare a PIP („Anexa la Notă”) și a documentelor justificative transmise de OPC.
* După aprobarea Notei privind modificările PIP, SI să permită validarea modificărilor în aplicație a sumelor introduse în interfața M-uri PIP.
* Pentru fiecare modificare, SI trebuie să genereze rapoarte de tip fișa obiectivelor/proiectelor/categoriilor de investiții și sinteza finanțării obiectivelor/proiectelor/categoriilor de investiții.
* După actualizare PIP, SI trebuie să permită prelucrarea și generarea anumitor informații din Anexa la Notă aprobată.
* SI va permite stocarea de informații privind M-urile PIP referitoare la data introduceri, data validării, numele persoanei cu rol de operator de procesare “M”-uri PIP etc.
* La sfârșitul lunii din interfața M-uri PIP se vor exporta date, către Funcționalitatea 5 - „Monitorizarea Programului de investiții publice” (de exemplu: datele privind programul aprobat (actualizat) pe fiecare obiectiv/proiect/categorie de investiții).
* Generarea formularului de modificare PIP în diferite formate (exemple: PDF, EXCEL, XML, format editabil, alte date deschise etc.).
* Generarea de rapoarte privind programul actualizat al PIP după anumite criterii, cum ar fi: PIP semnificative, județ, valoare, vechime,etc.
* Va exista posibilitatea de a putea arhiva datele privind formularele de modificări aprobate si bugetul actualizat.
* Folosirea anexelor PIP actualizate pentru corelarea cu celelalte anexe la buget.
* Folosirea datelor pentru construcția bugetului pe anii următori să se poată transfera în Funcționalitatea 2.

#### **3.1.3.4. Modificare proiecte/programe operaționale și alte facilități cu finanțare din Fonduri Externe (Ne)rambursabile (FEN)**

Legile bugetare anuale si legile dedicate fondurilor europene nerambursabile reglementează virări/redistribuiri de credite de angajament si bugetare care pot determina modificarea sumelor alocate titlurilor de cheltuieli aferente proiectelor europene aferente diferitelor cadre de programare (2014-2020, 2021-2027).

Virările și redistribuirile de credite bugetare și de angajament sunt permise de Legea nr. 500/2002 privind finanțele publice, cu modificările și completările ulterioare.

Legile bugetare anuale vizează în principal următoarele virări și redistribuiri de credite pentru proiectele europene:

* virări de credite bugetare și credite de angajament, de la titlul FEN „Proiecte cu finanțare din fonduri externe nerambursabile (FEN) postaderare“, aferent unei perioade de programare, la alte titluri de cheltuieli în vederea asigurării sumelor reprezentând contribuția proprie și/sau cofinanțarea națională, aferentă proiectelor finanțate din fonduri externe nerambursabile ale instituțiilor publice finanțate din venituri proprii și subvenții de la bugetul de stat, precum și la alt titlu FEN aferente unei altui cadru financiar. (a se vedea legea bugetară anuală).
* virări de credite de angajament și de credite bugetare neutilizate, între titlurile, articolele și alineatele de cheltuieli din cadrul aceluiași capitol sau de la alte capitole, pentru asigurarea fondurilor necesare titlurilor de cheltuieli aferente „Proiecte cu finanțare din fonduri externe nerambursabile (FEN) postaderare“, aferent unui cadru financiar cu încadrarea în nivelul total al fondurilor aprobate, în condițiile prevederilor Legii nr. 500/2002, cu modificările și completările ulterioare.
* virări de credite bugetare între titlurile, articolele și alineatele de cheltuieli din cadrul aceluiași capitol sau de la alte capitole pentru asigurarea fondurilor necesare la titlul aferent FEN „Proiecte cu finanțare din fonduri externe nerambursabile aferente unui cadru financiar pentru finanțarea proiectelor aflate în implementare sau proiectelor noi finanțate din fonduri externe nerambursabile postaderare, cu încadrarea în nivelul total al fondurilor aprobate, în condițiile prevederilor Legii nr. 500/2002, cu modificările și completările ulterioare.
* autorizarea Ministerului Finanțelor să efectueze, pe parcursul întregului an, cu încadrarea în nivelul total al fondurilor de la bugetul de stat aprobate la un titlul de cheltuieli aferente FEN:
* redistribuiri de credite de angajament și credite bugetare între ordonatorii principali de credite cu rol de autoritate de management/autoritate de certificare;
* redistribuiri de credite de angajament și credite bugetare între ordonatorii principali de credite ai bugetului de stat, în funcție de stadiul implementării, la nivelul fiecărui ordonator de credite, a proiectelor finanțate din fonduri externe nerambursabile postaderare, pentru asigurarea finanțării proiectelor aflate în implementare;
* redistribuiri de credite de angajament și de credite bugetare între ordonatorii principali de credite ai bugetului de stat beneficiari și cei cu rol de autoritate de management/certificare/operator de program pentru asigurarea finanțării corespunzătoare a proiectelor/programelor implementate din fonduri externe nerambursabile, precum și pentru asigurarea finanțării unor proiecte noi introduse în buget.
* virările de credite de angajament și de credite bugetare, precum și redistribuirile de credite de angajament și credite bugetare între și în cadrul proiectelor finanțate din fonduri externe nerambursabile postaderare se efectuează de ordonatorii principali de credite și se comunică Ministerului Finanțelor, concomitent cu transmiterea anexelor la bugetul acestora, modificate în mod corespunzător.

Legile specifice de reglementare vizează în principal următoarele virări și redistribuiri pentru proiectele europene

* Se autorizează ordonatorii principali de credite cu rol de autoritate de management, respectiv Ministerul Finanțelor, să efectueze, în cursul întregului an, virări de credite de angajament și bugetare de la același titlu sau de la alte titluri sau capitole de cheltuieli, în condițiile legii, astfel încât să se asigure sumele prevăzute în bugetul acestora pentru asigurarea cheltuielilor reglementate de actele normative specifice, dar și în bugetul MF pentru asigurarea sumelor destinate programelor operaționale regionale.

Aceste modificări se comunică lunar Ministerului Finanțelor de către ordonatorii principali de credite, însoțite de anexele la bugetul acestora, modificate corespunzător.

* Se autorizează Ministerul Finanțelor să efectueze, în cursul întregului an, virări de credite de angajament şi credite bugetare de la același titlu sau de la alte titluri sau capitole de cheltuieli, în condițiile legii, astfel încât să se asigure sumele necesare, specificate în actele normative dedicate, pentru implementarea programelor operaționale regionale.
* Prin derogare de la prevederile art. 47 din Legea nr. 500/2002 privind finanțele publice, cu modificările şi completările ulterioare, se autorizează Ministerul Finanțelor să efectueze pe parcursul întregului an redistribuiri de credite bugetare şi de credite de angajament între ordonatorii principali de credite ai bugetului de stat, în funcție de stadiul implementării proiectelor/programelor finanțate din fonduri europene la nivelul fiecărui ordonator principal de credite, respectiv la nivelul autorităților de management pentru programele operaționale regionale, precum și în funcție de modificările determinate de realocările de fonduri între programele operaționale, efectuate în conformitate cu procedurile comunitare.

Ordonatorii principali de credite vor lucra direct în noul sistem eBUGET\_NG, introducând modificările prevederilor bugetare pentru care sunt autorizați conform legii, în cadrul fișelor aferente proiectelor cu finanțare din fonduri externe nerambursabile (F21, F23, F 24 și F25 actuale).

Aplicația va elabora o situație din care să rezulte programul aprobat înaintea modificării, modificările (+/-) solicitate, programul actualizat în urma modificării, precum și posibilitatea de a genera un istoric al tuturor modificărilor operate de la planul inițial aprobat prin lege.

SI va permite atenționarea, după caz, pentru efectuarea virărilor între alineate și articole, în special în ceea ce privește finanțarea externă nerambursabilă (56.xx.02, 58.xx.02, 60.01. 60.xx.01,) ținând seama de unele prevederi restrictive din legile bugetare anuale în sensul că sumele prevăzute pe total la alineatul „Finanțare externă nerambursabilă“ din cadrul titlului aferent FEN „Proiecte cu finanțare din fonduri externe nerambursabile aferente unui cadru financiar (nominalizat prin legea bugetară anuală) nu pot fi diminuate, cu unele excepții care se referă la implementarea proiectelor aferente perioadei de programare a Uniunii Europene 2021-2027, aflate în derulare.

SI va permite realizarea unei corelări între sumele din cash și sumele din fișele proiectelor, iar în cazul necorelării sumelor să apară o fereastră de avertizare care să indice necorelarea.

În ceea ce privește posibile necorelări, acestea pot fi cauzate de următoarele situații:

* OPC-ii sunt autorizați să își introducă CA și CB în proiecte, iar asigurarea finanțării să se facă din buget propriu, în funcție de virările efectuate acestea putând fi la latitudinea lor sau cu aprobarea MF;
* În cazul redistribuirilor de CA și CB între OPC, modificările în fișele FEN se pot opera după modificările din buget, aprobate de MF.

În contextul celor de mai sus, în vederea asigurării unei discipline în ceea ce privește utilizarea sistemului, considerăm oportună o fereastră de timp dedicată OPC (maxim 5 zile de la închiderea lunii) în vederea remedierii necorelării dintre fișe și buget.

#### **3.1.3.5. Modificare state de funcții (număr de posturi și fond de salarii)**

SI va permite actualizarea de către OPC a statelor de funcții, ca urmare a modificărilor intervenite în cursul anului, rezultate din aplicarea legislației în vigoare (rectificări bugetare, reorganizări instituționale, diminuare/majorare a numărului maxim de posturi finanțat etc.)

### **Funcționalitatea 4 - Monitorizare Buget pe programe**

Monitorizarea execuției programelor bugetare presupune:

* urmărirea execuției programelor bugetare;
* raportarea semestrială și anuală a execuției programelor bugetare.

OPC vor avea următoarele responsabilități:

* vor anexa la situațiile financiare anuale rapoarte de performanță care vor prezenta denumirea ordonatorului, denumirea programului și subprogramului, obiectivele, indicatorii programului, unitatea de măsură cu valorile din bugetul aprobat și valorile obținute în execuție, cu explicarea eventualelor devieri.
* SI va permite prelucrarea informatică a rapoartelor de performanță, în sensul că ordonatorul de credite va introduce datele din aceste rapoarte.

In acest sens, SI va permite:

* Deschiderea aplicației;
* Selectarea OPC;
* Selectarea programului;
* Calculul indicatorului și eventuale corelații;
* Eventuale explicații în cazul nerealizării indicatorului.

OPC vor raporta bugetele pentru fiecare sector bugetar în care instituția publică gestionează activități, detaliate pe coduri de programe bugetare, iar în cadrul fiecărui program pe surse de finanțare la nivel de : capitol, subcapitol, paragraf, titlu, articol, alineat.

OPC vor furniza, în termen de 25 de zile de la încheierea primului semestru al fiecărui exercițiu bugetar, date privind execuția indicatorilor programelor în structura prezentată în anexa nr. 2 la H.G. nr.467/2022

OPC au obligația de a transmite în termen de 90 de zile de la încheierea exercițiului bugetar la Secretariatul General al Guvernului și la Ministerul Finanțelor date privind:

* execuția indicatorilor programelor în structura prezentată în anexa nr. 2 la HG nr.467/2022;
* analiza de ansamblu cu privire la evoluția programelor, rezultată în urma monitorizării acestora, care trebuie să fie structurată logic, să conțină explicații, concluzii și măsuri în vederea atingerii obiectivelor strategice.

Fișa de monitorizare cuprinde, conform anexei nr. 2 la H.G. nr.467/2022, următoarele informații:

* Denumire și cod OPC;
* Titlu și cod program;
* Indicatori de rezultate imediate ale măsurilor și indicatori de eficiență;
* Sursa de finanțare defalcată pe credite de angajament și credite bugetare;
* Unitatea de măsură;
* Perioada de raportare: Realizări semestru an precedent/realizări an anterior/ program an precedent și curent;
* Posibilitatea atașării rapoartelor anuale de performanță ale OPC.

SI va permite ca utilizatorii OPC să aibă acces doar la datele proprii ale OPC, iar utilizatorii interni ai MF să aibă acces la datele OPC, în funcție de decizia de business.

Aplicația va fi folosită de toți OPC din APC și de către utilizatorii interni ai MF.

SI va permite preluarea, validarea, prelucrarea, centralizarea datelor și editarea rapoartelor pentru formularele specifice monitorizării programelor bugetare.

Monitorizarea programelor bugetare va avea 3 nivele de date de raportare:

* Nivel I pentru Realizări semestru an precedent - datele sunt preluate din Forexebug;
* Nivel II pentru Realizări an anterior - datele sunt preluate din Forexebug;
* Nivel III pentru program an curent actualizat – datele sunt preluate din funcționalitatea 3.1.3.2.

SI va permite generarea de rapoarte cu criterii de selecție flexibile: OPC, sursă de finanțare, indicatori de rezultate si indicatori de eficienta, programe bugetare și nivele de monitorizare.

Rapoartele obținute în SI trebuie să fie atât pentru fiecare OPC, cât și la nivel de sinteză (centralizarea tuturor OPC), pe surse de finanțare și tipuri de indicatori.

Rapoartele obținute în SI trebuie să permită obținerea de indicatori rezultați din formule de calcul aferente diverselor elemente specifice programelor bugetare.

SI va permite OPC să introducă semestrial și anual, în termenul stabilit potrivit actului normativ aplicabil pentru fiecare program bugetar, detaliat pe sursă de finanțare și indicatori de program, execuțiile bugetare aferente, conform nivelelor de raportare înscrise în anexa 2 la HG nr.467/2022.

SI va pune la dispoziția MF mesaje de informare privind situația introducerii datelor pe parcursul și în termenul stabilit potrivit legii.

SI va permite ca în cadrul monitorizării programelor bugetare, la momentul introducerii datelor, să se facă proceduri de verificare asupra unor date și de afișare a mesajelor de avertizare.

SI va permite ca utilizatorii să aibă acces de vizualizare pentru toate câmpurile și de introducere a datelor doar pentru anumite câmpuri.

SI va permite generarea rapoartelor în diferite formate (exemple: PDF, Excel, XML, format editabil, alte date deschise etc.)

SI va da posibilitatea de a putea arhiva formele finale de la sfârșitul anului bugetar.

SI va da posibilitatea de a putea versiona forme intermediare la semestru și la an.

SI eBUGET\_NG va permite autentificare electronică pentru OPC și interfațarea cu alte sisteme informatice.

### **Funcționalitatea 5 - Monitorizarea Programului de investiții publice**

Aceasta va monitoriza lunar pentru anul bugetar curent, fiecare obiectiv/proiect/categorie de investiții, din punctul de vedere al programării bugetare și execuției bugetare pe întreg parcursul derulării procesului investițional.

Monitorizarea este prezentată ca exemplu în anexa nr. 1, din ordinul *OMF nr.3903/2018 privind stabilirea structurii situațiilor referitoare la monitorizarea derulării programului de investiții publice potrivit prevederilor art. 44 din Legea nr. 500/2002 privind finanțele publice, precum şi pentru stabilirea conţinutului-cadru al raportărilor privind stadiul de implementare a proiectelor de investiții publice semnificative potrivit prevederilor art. II din Hotărârea Guvernului nr. 363/2018 pentru modificarea şi completarea Normelor metodologice privind prioritizarea proiectelor de investiții publice, aprobate prin Hotărârea Guvernului nr. 225/2014.*

Ca rezultat principal, acest modul, va reflecta pe fiecare OPC, creditele bugetare anuale, plățile efectuate pentru fiecare lună în parte și cumulat de la începutul anului până la sfârșitul lunii de raportare la nivelul de detaliere existent în PIP.

SI va permite ca utilizatorii OPC să aibă acces doar la datele proprii ale OPC și utilizatorii interni ai MF să aibă acces la datele tuturor OPC, în funcție de decizia business.

Aplicația va fi folosită de toți OPC din APC și de către utilizatorii interni ai MF.

SI va permite preluarea, validarea, prelucrarea și centralizarea datelor, precum și editarea rapoartelor pentru formularele specifice monitorizării PIP.

Fișa de monitorizare cuprinde următoarele informații:

* Denumire OPC;
* Codul obiectivelor/proiectelor/categoriilor de investiții;
* Denumire obiectiv/proiect/categorie de investiții;
* Tipul investiției: (A – obiectiv/proiect de investiții în continuare, B – obiectiv/proiect de investiții nou, C - alte cheltuieli de investiții detaliate potrivit legii);
* Sursa de finanțare;
* Clasificația bugetară
* Valoarea totală actualizată a obiectivului/proiectului/categoriei de investiții;
* Cheltuieli efectuate până la sfârșitul anului (n – 1);
* Valoarea rămasă de finanțat la 31 decembrie anul precedent (n-1) (valoarea totală actualizată a obiectivului/proiectului/categoriei de investiții - Cheltuieli efectuate până la sfârșitul anului (n – 1)).

Monitorizarea PIP va avea 3 nivele de date de raportare:

* Nivel I pentru Program anual actualizat - creditele bugetare (preluate din funcționalitatea 3);
* Nivel II pentru plăți efectuate, cumulat de la începutul anului până la finele lunii pentru care se face raportarea;
* Nivel III pentru plăți efectuate în luna pentru care se face raportarea.

SI va permite identificarea distinctă a obiectivelor/proiectelor de investiții publice semnificative, stabilite în condițiile legii.

SI va permite generarea de rapoarte cu criterii de selecție flexibile: OPC, sursă de finanțare, obiective/proiecte/categorie de investiții, niveluri de detaliere a clasificației bugetare, indicatori de clasificație bugetară, program bugetar, pe județe/sectoare, pe valoarea totală a proiectelor, valoarea pe ani, ani/perioadă, elemente specifice fazelor bugetare.

Rapoartele obținute în SI trebuie să fie atât pentru fiecare OPC, cât și la nivel de sinteză (centralizarea tuturor OPC), pe surse de finanțare, tipuri de investiții, detaliate pe clasificația bugetară.

Rapoartele obținute în SI trebuie să conțină atât indicatori elementari, cât și agregați (exemplu: total surse de finanțare, total capitol, etc).

Rapoartele obținute în SI trebuie să permită obținerea de indicatori rezultați din formule de calcul aferente diverselor elemente specifice PIP.

SI va permite preluarea și verificarea lunară a datelor din celelalte funcționalități pentru nivelul I.

SI va permite OPC să introducă lunar, în termenul stabilit potrivit legii, pentru fiecare obiectiv/proiect/categorie de investiții, detaliat pe sursă de finanțare, clasificație bugetară, plățile efectuate pe fiecare lună, pe parcursul întregii perioade de execuție aferentă anului bugetar (n).

SI va pune la dispoziția MF mesaje de informare privind situația introducerii datelor de către OPC pe parcursul și în termenul stabilit potrivit legii.

SI va permite ca în cadrul monitorizării obiectivelor/proiectelor/categoriilor de investiții, la momentul preluării datelor, să se facă proceduri de verificare asupra unor date și de afișare a mesajelor de avertizare.

SI va permite ca utilizatorii să aibă acces de vizualizare pentru toate câmpurile și de introducere a datelor doar pentru anumite câmpuri.

SI va permite corecții pentru lunile anterioare ce pot fi efectuate doar de utilizatorii MF, la solicitarea OPC.

SI va permite generarea rapoartelor în diferite formate (exemple: PDF, Excel, XML, format editabil, alte date deschise etc.)

SI va permite transferul informațiilor utilizate de PIP, dintr-o fază bugetară în alta, în timpul unui exercițiu bugetar, sau între exerciții bugetare succesive.

SI va da posibilitatea de a putea arhiva formele finale de la sfârșitul anului bugetar.

SI va da posibilitatea de a putea versiona forme intermediare din etapele bugetare.

SI eBUGET\_NG va permite autentificarea electronică pentru OPC și interfațarea cu alte sisteme informatice.

### **Funcționalitatea 6 – Interfață pentru elaborarea și monitorizarea balanței fluxurilor financiare în relație cu Uniunea Europeană**

Funcționalitatea va permite introducerea de către OPC cu rol de autoritate de management, precum și a altor beneficiari de fonduri externe nerambursabile a informațiilor necesare privind fondurile externe nerambursabile primite de România de la Uniunea Europeană, pe de-o parte, iar pe cealaltă parte introducerea sumelor plătite de către România către Uniunea Europeană. Va permite o monitorizare permanentă a poziției financiare nete a României în relația cu UE, facilitând raportări și extrageri de informații după introducerea datelor. Informațiile privind alocările se vor introduce la începutul cadrului financiar multianual al UE, informațiile privind programul anual vor fi introduse la începutul fiecărui an, iar la începutul fiecărei luni se vor introduce sumele încasate/plătite de la/către UE pentru luna precedentă, conform machetelor (aprox. 3 machete).

Sumele aferente alocărilor pot suferi modificări în timpul Cadrului Financiar Multianual, iar estimările anuale pot suferi modificări în timpul anului, fapt pentru care acestea vor fi actualizate ori de câte ori va fi necesar.

Scopul principal al interfeței este acela de a determina operativ poziția financiară netă națională în relația cu bugetul Uniunii Europene – comparând fluxurile financiare de la şi către bugetul Uniunii Europene. Pentru obținerea poziției financiare nete, sunt comparate sumele efectiv încasate de la Uniunea Europeană cu sumele efectiv plătite către aceasta pe parcursul perioadei analizate. Pe baza datelor introduse de către structurile, mai sus, menționate, în urma prelucrării și centralizării, vor rezulta situații de raportare, pe diferite nivele de sinteză.

Scopul secundar al interfeței este acela de a furniza în timp real informații privind fondurile primite/plătite de România în relația cu Uniunea Europeană în vederea elaborării balanței de plăți externe în colaborare cu Banca Națională a României. Un alt scop al acestei interfețe este și acela ca structurile naționale responsabile să răspundă nemijlocit pentru corectitudinea şi realitatea datelor raportate, în vederea întocmirii BFN.

Ordonatorii principali de credite și instituțiile cu rol de autoritate de management, precum și alți beneficiari de fonduri externe nerambursabile, denumite în continuare structuri naționale responsabile (SNR), vor lucra direct în noul sistem eBUGET\_NG, introducând informațiile necesare privind fondurile externe nerambursabile primite de România de la Uniunea Europeană, în cadrul fișelor aferente proiectelor cu finanțare din fonduri externe nerambursabile (F01, F02).

* F01 – Formular introducere date financiare privind FEN și contribuții pentru luna de raportare. Acest formular va cuprinde: rubrica Alocări CFM, rubrica Program an în curs, Execuția pentru luna de raportare;
* F02 – Formular introducere date financiare privind NGEU. Acest formular va cuprinde: rubrica Alocări NGEU, rubrica Program an în curs pentru tranșa I, II, III, etc și Total Program an în curs, Execuția pentru luna de raportare pentru tranșa I, II, III, etc și Total Execuție pentru luna de raportare;
* Atenționarea, după caz,
	+ - rubrica Alocări CFM/NGEU va fi deschisă pentru modificări la începutul unui nou CFM/NGEU sau la cererea SNR, în cazuri speciale (ex. apariția unui nou fond sau modificări ale alocărilor agreate cu COM) cu justificare.
		- rubrica Program an în curs, va fi deschisă pentru modificări la începutul unui nou an financiar sau, pentru revizuire, la începutul semestrului II sau la cererea SNR, în cazuri speciale (ex. apariția unui nou fond sau modificări ale alocărilor agreate cu COM) cu justificare.
* Aplicația va elabora mai multe situații, pentru CFM și NGEU, din care să rezulte:
	+ F03 – Formular BFN (sume intrate si/sau sume plătite de la /către bugetul UE) – Detaliere maximă;
	+ F04 - Formular BFN – Sinteza;
	+ F05 - Formular - Sinteza comparativă a fluxurilor financiare RO-UE pe ultimele 3 luni;
	+ F06 - Formular – NGEU;

Conform machetelor atașate.

* Considerăm necesară calcularea soldului între sumele intrate și/sau sume plătite de la/către bugetul UE din formulare.
* Considerăm necesară realizarea unei corelări între sumele intrate și/sau sumele plătite de la/către bugetul UE în rubrica Program anual cu Execuția lunară astfel încât Execuția lunară cumulată să nu depășească Programul anual, iar în cazul necorelării sumelor să apară o fereastră de avertizare care să indice necorelația.

# Estimări număr de utilizatori și volum de date

Soluția va fi proiectată și construită pentru a răspunde unui volum de date și de interogări corespunzător, pentru întreaga comunitate de utilizatori, estimat la cel puțin:

|  |  |  |
| --- | --- | --- |
| **Nr. crt.** | **Descriere** | **Estimat** |
| 1 | Număr utilizatori interni | 250 |
| 2 | Utilizatori interni concurenți | 125 |
| 3 | Număr utilizatori externi | 1300 |
| 4 | Utilizatori externi concurenți | 700 |
| 5 | Număr înregistrări anuale | 30.000.000 |
| 6 | Număr înregistrări în zilele cu vârf de sarcină | 7.000.000 |

Actualizarea acestor estimări se va face de Beneficiar împreună cu Prestatorul la momentul analizei de detaliu în cursul implementării proiectului.

**Număr de formulare aferente fiecărei funcționalități:**

3.1.1. Funcționalitate 1 – Pregătirea proiectului de buget la nivelul OPC: aprox. 75 de formulare

3.1.2. Funcționalitate 2 – Elaborarea proiectului de buget: 61 de formulare

3.1.2.1. Bugetul CASH: 25 de formulare

3.1.2.2. Buget pe programe: 8 de formulare

3.1.2.3. Programul de investiții publice (PIP): 9 formulare (formularele nr. 28 și 29, formularele de fundamentare cod 84, 85, 86, 87, 88, 88f (conform Scrisorii-cadru pentru elaborarea proiectului de buget), precum și formularul privind Lista de obiective/proiecte de investiții semnificative, conform Memorandumului aprobat de Guvern anual), plus rapoartele propuse a fi generate

3.1.2.4. Formulare de Fonduri Externe (Ne)rambursabile: 12 de formulare

3.1.2.5. State funcții: 7 de formulare

3.1.3. Funcționalitatea 3 - M-uri: 4 de formulare

3.1.4. Funcționalitatea 4 - Monitorizare Buget pe programe: 1 formular

3.1.5. Funcționalitatea 5 - Monitorizarea Programului de investiții publice: 1 formular (anexa nr. 1 din ordinul OMF nr.3903/2018), plus rapoartele propuse a fi generate.

3.1.6. Funcționalitatea 6 – Interfață pentru elaborarea și monitorizarea balanței fluxurilor financiare în relație cu Uniunea Europeană: 5 de formulare

În total sunt aproximativ **147 formulare**.

**Număr înregistrări anuale în eBuget\_NG pe componente conform organizării structurii actuale a datelor:**

Buget Cash an n-1: Limite + Buget Inițial + Defalcare Trimestre Buget Inițial + ”M-uri” (modificări) + Plan Actualizat + Rectificare1 + Rectificare2 + Defalcare Trimestre Rectificare1 + Defalcare Trimestre Rectificare2 + Defalcare Trimestre Rectificare 1 Sume Absolute + Defalcare Trimestre Rectificare 2 Sume Absolute + Proiect Buget an n = 16.044.663 înregistrări

Investiții: Buget Inițial + Program actualizat prin ”M-uri” + Proiect Buget = 2.121.292 înregistrări

Buget pe programe: Buget Inițial + Program actualizat prin ”M-uri” + Proiect Buget = 2.188.971 înregistrări

FNE (toate formularele: 05,21,23,24,25): Buget Inițial + Program actualizat prin ”M-uri” + Proiect Buget = 6.360.095 înregistrări

Total Cash + Buget Programe+ Investiții + Fonduri Europene (ne)rambursabile ~ 26.715.021 înregistrări

Total State funcții ~ 3.284.979 înregistrări

Total toate componentele, toate fazele + state funcții ~30.000.000 înregistrări/an fără nomenclatoare

# Baza legală. Listă acte normative.

1. Constituția României republicată;
2. Legea nr. 500/2002 privind finanțele publice, cu modificările și completările ulterioare și legislația secundară aferentă;
3. Legea nr. 69/2010 a responsabilității fiscal bugetare, republicată;
4. Legea nr. 273/2006 privind finanțele publice locale, cu modificările și completările ulterioare;
5. Legea nr. 82/1991 a contabilității, republicată, cu modificările și completările ulterioare;
6. Lege-cadru nr. 153/2017 privind salarizarea personalului plătit din fonduri publice;
7. Ordonanţa de urgenţă a Guvernului nr. 88/2013 privind adoptarea unor măsuri fiscal-bugetare pentru îndeplinirea unor angajamente convenite cu organismele internaționale, precum și pentru modificarea și completarea unor acte normative, cu modificările și completările ulterioare;
8. Ordonanţa Guvernului nr. 29/2015 privind gestionarea şi utilizarea fondurilor externe nerambursabile şi a cofinanţării publice naţionale, pentru obiectivul "Cooperare teritorială europeană", în perioada 2014–2020;
9. Ordin nr. 340/607/190/2016 pentru aprobarea normelor metodologice de aplicare a Ordonanţei Guvernului nr.29/2015 privind gestionarea şi utilizarea fondurilor externe nerambursabile şi a cofinanţării publice naţionale, pentru obiectivul "Cooperare teritorială europeană", în perioada 2014–2020;
10. Legea nr. 231/2022 privind gestionarea şi utilizarea fondurilor Interreg şi a contribuţiei publice naţionale, pentru obiectivul "Cooperare teritorială europeană", în perioada 2021–2027;
11. Ordonanţa de urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014-2020;
12. Hotărârea Guvernului nr. 93/2016 pentru aprobarea Normelor metodologice de aplicare a prevederilor Ordonanţei de urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014–2020;
13. Ordonanţa de urgenţă a Guvernului nr. 49/2015 privind gestionarea financiară a fondurilor europene nerambursabile aferente politicii agricole comune, politicii comune de pescuit şi politicii maritime integrate la nivelul uniunii europene, precum şi a fondurilor alocate de la bugetul de stat pentru perioada de programare 2014 - 2020 şi pentru modificarea şi completarea unor acte normative din domeniul garantării;
14. Hotărârea Guvernului nr. 640/2016 pentru aprobarea normelor metodologice de aplicare a prevederilor Ordonanţei de urgenţă a Guvernului nr. 49/2015 privind gestionarea financiară a fondurilor europene nerambursabile aferente politicii agricole comune, politicii comune de pescuit şi politicii maritime integrate la nivelul uniunii europene, precum şi a fondurilor alocate de la bugetul de stat pentru perioada de programare 2014-2020 şi pentru modificarea şi completarea unor acte normative din domeniul garantării, precum şi pentru modificarea şi completarea unor acte normative din domeniul garantării;
15. Ordonanţa de urgenţă a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea [Ordonanței de urgență a Guvernului nr. 155/2020](https://legislatie.just.ro/Public/DetaliiDocumentAfis/245782) privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență;
16. Ordonanţa de urgenţă a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
17. Ordonanţa de urgenţă a Guvernului nr. 34/2017 privind gestionarea financiară a fondurilor externe nerambursabile aferente mecanismului financiar spaţiul economic european 2014-2021 şi mecanismului financiar norvegian 2014–2021;
18. Ordin nr. 2840/6560/2017 pentru aprobarea normelor metodologice de aplicare a prevederilor Ordonanţei de urgenţă a Guvernului nr. 34/2017 privind gestionarea financiară a fondurilor externe nerambursabile aferente mecanismului financiar al spaţiului economic european 2014-2021 şi mecanismului financiar norvegian 2014–2021;
19. Hotărârea Guvernului nr. 34/2009 privind organizarea și funcționarea Ministerului Finanțelor Publice, cu modificările și completările ulterioare;
20. Ordonanţa de urgenţă a Guvernului nr. 62/2011 privind stabilirea cadrului financiar general pentru utilizarea contribuţiei financiare elveţiene nerambursabile acordate României prin intermediul programului de cooperare elveţiano-român vizând reducerea disparităţilor economice şi sociale în cadrul uniunii europene extinse, precum şi a contribuţiei naţionale aferente acestei asistenţe;
21. Ordin nr. 1302/2012 pentru aprobarea normelor metodologice de aplicare a prevederilor Ordonanţei de urgenţă a Guvernului nr. 62/2011 privind stabilirea cadrului financiar general pentru utilizarea contribuţiei financiare elveţiene nerambursabile acordate României prin intermediul programului de cooperare elveţiano-român vizând reducerea disparităţilor economice şi sociale în cadrul uniunii europene extinse, precum şi a contribuţiei naţionale aferente acestei asistenţe;
22. Hotărârea Guvernului nr. 427/2022 pentru aprobarea Metodologiei de elaborare, monitorizare, raportare și revizuire a planurilor strategice instituționale;
23. Hotărârea Guvernului nr. 467/2022 pentru aprobarea Metodologiei de elaborare și execuție a programelor bugetare;
24. Hotărârea Guvernului nr. 209/2022 pentru aprobarea Normelor metodologice de aplicare a prevederilor Ordonanţei de urgenţă a Guvernului nr. 124/2021 privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă;
25. Hotărârea Guvernului pentru aprobarea Normelor metodologice de aplicare a prevederilor Ordonanţei de urgenţă a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
26. Ordinul MFP nr. 1954/2005 pentru aprobarea Clasificației indicatorilor privind finanțele publice;
27. Proceduri operaționale (elaborare buget, modificare indicatori, repartizare trimestre, monitorizare investiții, modificare clasificație indicatori finanțe publice) aprobate prin Ordinul MF);
28. Formulare de buget de prezentare și fundamentare și instrucțiuni anexate la Scrisoarea cadru, pe pagina de Internet de la adresa: [*https://mfinante.gov.ro/ro/domenii/bugetul-de-stat/scrisoare-cadru-pentru-bugetul-anului-urmator*](https://mfinante.gov.ro/ro/domenii/bugetul-de-stat/scrisoare-cadru-pentru-bugetul-anului-urmator);
29. Ordinul MFP nr. 3903/2018 privind stabilirea structurii situațiilor referitoare la monitorizarea derulării programului de investiții publice potrivit prevederilor art. 44 din Legea nr. 500/2002 privind finanțele publice, precum şi pentru stabilirea conţinutului-cadru al raportărilor privind stadiul de implementare a proiectelor de investiții publice semnificative potrivit prevederilor art. II din Hotărârea Guvernului nr. 363/2018 pentru modificarea şi completarea Normelor metodologice privind prioritizarea proiectelor de investiții publice, aprobate prin Hotărârea Guvernului nr. 225/2014.

# Glosar abrevieri și acronime

| **Abrevieri /Acronime** | **Semnificație** |
| --- | --- |
| A | Obiectiv/proiect de investiții în continuare |
| AJFP | Administrația Județeană a Finanțelor Publice |
| ALOP | Sistem informatic privind angajarea, lichidarea, ordonanțarea și plata cheltuielilor |
| APC | Administrația Publică Centrală |
| APL | Administrația Publică Locală |
| APLIC\_ROL | Sistem informatic de evidență a Rolurilor pentru Aplicațiile Informatice |
| B | Obiectiv/proiect de investiții nou |
| BASS | Bugetul asigurărilor Sociale de Stat  |
| BFN | Balanța fluxurilor financiare în relația cu UE (Balanța financiară netă) |
| BS  | Bugetul de Stat |
| BSom | Bugetul asigurărilor pentru Șomaj |
| BNR | Banca Națională a României |
| C | Alte cheltuieli de investiții |
| CA | Credite de Angajament |
| CB | Credite Bugetare |
| CFM | Cadrul financiar multianual |
| COM | Comisia Europeană |
| CNIF | Centrul național pentru informații financiare |
| COFOG | Clasificarea funcțiilor guvernamentale (Classification of the Functions Government) |
| DDW | Direcția Data Warehouse |
| DGAMC | Direcția Generală a Marilor Contribuabili |
| DGPB | Direcția generală de programare bugetară |
| DGRFP | Direcția generală regională a finanțelor publice |
| DGSPB | Direcția generală de sinteză a politicilor bugetare |
| FEN | Fonduri Externe Nerambursabile |
| FNUASS | Fondul Național Unic pentru Asigurări Sociale de Sănătate |
| HG | Hotărârea Guvernului |
| L | Lege |
| L.500/2002 | Legea nr.500 din 11 iulie 2002, privind finanțele publice, cu modificările și completările ulterioare |
| L.273/2006 | Legea nr.273/2006 privind finanțele publice locale, cu modificările și completările ulterioare |
| LAN | Rețeaua locală („Local Area Network”) |
| LDAP | Protocol de gestiune a anuarelor („Lightweight Directory Access Protocol”) |
| “M”/“M-uri” | Documente de modificare a bugetului inițial prin alte acte normative decât cele de aprobare a rectificărilor bugetare |
| MF | Ministerul Finanțelor  |
| MF-AG | Ministerul Finanțelor – Acțiuni Generale |
| N/A | Nu se aplică (Not Applicable) |
| NGEU | Instrumentul de redresare economică al UE (Next Generation EU) |
| OPC | Ordonatori Principali de Credite |
| PDF | Format portabil al documentului  |
| PIP | Programul de investiții publice |
| RCNG | Registrul Contribuabililor și Nomenclatoare Generale |
| SC  | Scrisoare Cadru (document elaborat anual de către Direcția generală de sinteză a politicilor bugetare din Ministerul Finanțelor, trimisă OPC împreună cu limitele de cheltuieli aprobate anual de Guvern) |
| SNR | Structuri naționale responsabile |
| SICAP | Sistemul informatic colaborativ pentru mediu performant de desfășurare al achizițiilor publice |
| SIACF | Sistem Informatic de Administrare a Creanțelor Fiscale |
| SPV | Spațiul Privat Virtual |
| SSO | Single Sign-On |
| TI | Tehnologia Informației |
| TIC | Tehnologia Informației și Comunicații |
| UE | Uniunea Europeană |
|  |  |